recursal/SuperWikiNEXT-32B huggingface dataset:
南海學宮嘅牌坊
南海學宮位置
**南海學宮**（粵拼：naam4 hoi2 hok6 gung1）係原先廣東省城三大學宮之一，喺廣州，經已拆咗。佢係舊時南海縣嘅學宮，同廣府學宮同番禺學宮，分佈喺省城之內。之下一切灰飛煙滅，家下只留低學宮街一名。

位
-

南海學宮舊時喺五仙觀東北，光塔路以東，南海縣衙西北嘅學宮街入面。

學宮成窄長形，主軸南北走。學宮西側，喺家下朝天路南段同米市路北段，而朝天路舊時叫朝天街。南面係大門口，向學宮街，學宮街舊時叫南海街。東側唔知街名，而舊時北面𡰪係陶街。

史
-

南海學宮歷史悠久。中華民國時，學宮係南海縣所有。南海學宮，毁於中華人民共和國。

### 大清

大清末期，廢科舉。開始辦學西洋，搞學校。南海學宮開始轉做學校。當中包括一九零四年開嘅南海中學，不過無耐就搬咗。

### 中華民國

中華民國十年，歲次辛酉，二月左右，即係一九二一年三月，軍隊蹂躪南海學宮。翁式亮第六獨立旅嘅軍隊駐南海學宮，隨處屙尿開槍，搞到裏面縣小學同國民學校都唔敢返學，而喺入面寫字樓嘅縣紳，都畀兵士呼喝，唔敢入去。縣紳區大原等六十人，聯同國會議員孔昭晟，省議員朱文格，致總司令部，促請該旅搬藪。之不過，八月，即西曆九月都無搬走。大成殿同兩廡都變軍人睏覺地方。秋祭時，縣紳見殿內立立亂，周圍掛晒衫，賢牌都唔知喺邊。

中華民國十二年，歲次癸亥，四月左右，即係一九二三年六月，傳出廣州市長孫科要變賣南海學宮。當時學宮係南海縣公產，係祭孔場地。呢個傳聞引起人抗議。

中華民國二十年，歲次辛未，二月二十日深夜，即係一九三一年四月七號，南海學宮後面冧圍牆。幅牆高兩丈，日久失修，危危乎。當晚，臨普林里一段，突然冧咗。好彩深夜人稀無人傷，之不過，塞住交通咁嗟。

註
-

1. ↑  〈消失的何止摸得着的文化　汤国华点评11个案〉.
2. ↑  〈南海中学概述〉. 原著喺2020年3月16號歸檔. 喺2017年11月4號搵到.
3. ↑  香港華字日報。辛酉年弍月拾叁日禮拜弍。中華民國拾年叁月弍號。第弍拾叁頁。粵聞。軍隊蹂躪南海學宮之呈訴。
4. ↑  香港華字日報。辛酉年捌月廿壹日禮拜乜。中華民國拾年玖月廿弍號。第叁張肆頁。粵聞。南海學宮被軍人踐踏。
5. ↑  香港華字日報。癸亥年肆月廿捌日禮拜弍。中前，中華民國拾弍年陸月拾弍號。第壹張弍頁。時評。南海學宮亦變賣耶（憤）。
6. ↑  香港華字日報。中華民國二十年四月九號星期四。辛未年二月廿二日。第一張第四頁。粵聞二。南海學宮後部倒塌。

參攷
--

* 〈学宫街 书香凋零，一刻伤感落地〉. 南方都市报. 2002-11-12.
好高嘅山地
**山地**，山所載之地咁意，同平地相對。故此山地斜，起起伏伏。尤其話山勢延綿，又或山高一帶。然而以海拔計，幾高先叫山地，各有所謂，二百米又有，五百米又有，一千米又有，唔能一概而論，無一貫講法。

山地一名，由來已久，戰國時管子有寫，「山地者山也、水地者澤也。薪芻之所生者斥也。」可見古時山地視為貧瘠之地，得柴同草，糧產少。就算開墾成田，都好難同平地比。

山地因地殻變動而來，如板塊相撞，邊緣摺曲拱起甚至斷裂，或重重火山造成山脈。經日曬風霜雨雪之蝕，涌江鑿、冰川推，淨低硬淨耐蝕，仍殘餘相當部份，就成山地。

山地有高有低，有分類二千米以上叫高，一千米咁上下叫中，五百米下叫低。生物學講分佈，山地就以一千米以上為界。

山地亦會同高地相混。高地本義，只不過比對地高低，即高過低地咁意。歐洲按其史，常見一國之內分高低地。如蘇格蘭分高低地，如今荷蘭、比利時為中世紀舊國低地。高唔一定山地。有啲遠古時本為平地，因有斷裂，或一邊升高，或一邊降低。故此高一邊唔一定山多。種種學科亦有佢定義，無一貫分法。

嶺南興葬先人喺山，以避水淹，所以先人之墓亦叫山地。

攷
-

1. 1 2  〈山地詞語解釋〉.
2. ↑  〈國中地理 - 山地〉.
3. ↑  管子輕重丁
4. ↑  〈棺材釘是僻邪定惹鬼？〉.
座標: 23°03′32″N 113°18′50″E﻿ / ﻿23.058751°N 113.313752°E﻿ / 23.058751; 113.313752

 **方潛衞公祠**（粵拼：fong1 cim4 wai6 gung1 ci4）
，堂號**心和**（sam1 wo4），亦叫**紅祠堂**（hung4 ci4 tong4\*2），喺廣州市海珠區瀝滘村西街大街，係番禺瀝滘衞氏御史房十五世嘅祠堂，亦係清朝康熙三十六年（1697年）建築。坐東朝西。一正一偏三沓格局。磚木石結構。總面闊25.6米，總進深30.4米，佔地面積778.24平方米。2011年10月，列為海珠區登記保護文物單位；因爲呢座祠堂亦叫**心和祠**，掛牌就擺烏龍寫「心和衞公祠」。

建築
--

中路**頭門**面闊三間10.6米，進深九架夾埋4.2米。硬山頂，鑊耳封火山牆，灰塑龍船脊，有舉折、升起，素瓦當，滴水剪邊。木雕係如意封簷板。牆體青磚紅砂岩石腳。前、後簷柱都係鹹水石八角柱，有石柱礎，前簷柱出斗栱托簷。三間都有木額枋，放馱峰斗栱。前步樑上高放瓜柱。明間中開大門，石夾門框，兩棟木門，有門簪。頭天井深8.9米，改咗做石屎鋪地。側邊起兩條廊。

**中堂**面闊三間，進深三間6.8米。前、後簷柱係鹹水石八角柱，有石柱礎。兩金柱係圓木柱，高石柱礎，有柱質。明間前有木額枋，兩次間建磚牆，牆中砌磚雕通花。兩天井都有4.5米咁深，兩便係卷棚頂廊，碌筒瓦面，兩級臺階上後堂。

**後堂**面闊三間，進深十三架6.2米。前簷柱鹹水石八角柱，有石柱礎。屋頂形式似足頭門。左路面闊三間14.9米，進深四間11.3米。有兩級花崗條石臺階。前便有院仔，同中路建築、青雲巷孖埋一氣。

攷
-

* 衞宗正、衞鎔. 《衞氏族譜六卷》.
* 廣州市文物普查增編編纂委員會 (2014). 〈心和衞公祠〉. 出自 陳建華 等 (編). 《廣州市文物普查增編 中卷》. 廣州出版社. p. 364. ISBN 978-7-5462-1837-3.

  


| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
上海粗炒
**上海粗炒**係一款用咗上海地名而有港式飲食特色嘅香港炒麵，呢種炒麵喺上海幾乎都唔會搵到，不過流行喺香港同海外嘅中餐館，常被認為係上海菜嘅代表。

粗炒簡介
----

過去喺上海，一般大小飯店都唔會有上海粗炒賣，好多上海人根本都無聽過呢款嘢食，上海粗炒只不過係「街邊嘢食」，上海最具有代表性嘅炒麵係蝦仁兩面黃。1950年代前後，大批上海人移居香港，亦將上海餐飲文化帶到香港。由於香港人並唔鍾意食煎炸嘢，所以有好多人會選擇經過本土化改良嘅上海粗炒，傳統而地道嘅兩面黃炒麵因而顯得唔受歡迎。過咗一段時間之後，上海粗炒就成為一款好常見嘅食品，代表咗香港嘅上海麵食，並由華人餐廳傳向世界各地。

用料同做法
-----

|  |  |
| --- | --- |
|  | 維基同享有多媒體嘅嘢：**Shanghai Fried Noodles** |

上海粗炒原本只係早期上海街邊嘅炒麵，帶入香港後經過咗傳播同口味改良，選用瘦肉絲、椰菜等配料，加入上湯同調味料翻炒。麵條就用類似烏冬嘅粗麵，蒸完再炒，令到麵條熟而唔爛，兼有少少𡁻口。

基本做法係將麵條放入水浸5分鐘後撈出，再浸入凍水，令佢口感更彈牙、有韌性，唔易斷，再瀝乾水份待用。炒鍋燒熱油後加入肉絲同切絲後嘅椰菜分別翻炒後盛起。跟住，將麵條同調味醬油加入鍋炒到水份收乾；最後將肉絲，椰菜回鍋炒勻就得。

參考
--

1. ↑  張本厚. 〈上海人不吃 「上海粗炒」〉 (中文). 香港都市日報. 喺2011-10-30搵到.
北門
淺水池
深水池
 **海角紅樓泳場**（粵拼：hoi2 gok3 hung4 lau4 wing6 coeng4）
，又嗌**海角紅樓游泳場**，簡稱**海角紅樓**或**紅樓**，係中國廣東廣州嘅大型泳池，1946年1月動工，1946年7月起好，位置喺荔灣區大坦沙東南邊嘅紅樓路8號，近珠江邊，東邊可以望到西郊泳場嘅沙灘池。

佢亦係廣州最早嘅天然泳場。

名
-

泳場因為地處天涯海角嘅郊區——大坦沙，加上建築裝飾都圍繞紅色做主調而噉叫。

史
-

1940年代中葉日軍投降後，梁世光同幾位西關地區住嘅有錢佬為咗解決西郊泳場成日爆滿同嗰時受渠水污染嘅問題，提議喺西郊一河之隔嘅大坦沙搞間泳場，結果好多人讚成咗重計劃招標。但嗰時大坦沙當地嘅治安七國咁亂，加上好多業主都有唔同嘅意見而一直辦唔成租地手續。後嚟經過開會討論，嗌咗李福林舊部嘅參事陸滿出嚟搞掂租地事務，從而順利噉完成租地手續。1946年1月，泳場正式動工直到同年7月起好嗮。

1946年8月1號當日，泳場舉行揭幕典禮，當日有好多展覽人客同泳客打嗮蛇餅。但嗰時冇珠江大橋，所以啲人往返泳場都要搭船先得。

成個1950年代，入場人數最高紀録去到11萬而出嗮名，甚至出咗「唔識紅樓，好打有限」嘅講法，開業後連續卅幾年有好多泳客去入場游水。 1956年5月3號，毛澤東嚟廣州考察時去到白鵝潭，之後跳水穿過如意坊碼頭入大坦沙河段後到海角紅樓之後掉頭。

從1980年代開始，由於珠江水質開始變差，加上設備太舊嘅原因，泳場喺1988年10月開始暫停開放。同年年底雖然同珠江容器廠（今日嘅廣州市珠江壓力容器檢驗製造企業有限公司）一齊合作，但廠方成日撻Q而未恢復返辦體育嘅職責，到1995年底都未正式恢復而出現咗中國大陸第一單體育官司。後嚟海角紅樓方勝訴，直到1996年12月先至收返場地，重喺市政府支持下喺1997年5月1號重新開放。

雖然紅樓喺1998年經過改造功能同起過啲設施，但因地理同交通唔方便，都未能恢復返1950～1970年代嘅輝煌情景。

2006年10月24號，廣東省鹽業公司同泳場簽紙，出咗8000萬蚊搞成以中國內地第一間人工「死海」做主題嘅鹽療會館，重喺2007年夏初期間開放。

2010年亞運前夕成為廣州市公共場所衛生示範性單位。

而兒童池喺2016年因翻新而暫停開放，直到2017年先至重開。

設施
--

海角紅樓泳場泳池有國際標準嘅25米深水池、重有個似住宅小區咁大嘅淺水池同較大嘅兒童池、鹽療會館水池。

水池水深
* 深水池：2.0ｍ～2.2m
* 淺水池：1.0m～1.2m
* 兒童池：0.6m～0.9m

開放時間
----

呢間游水場有分開幾個場次開放。時間分別係：

* 上晝場：09:30～11:30（禮拜一唔開）
* 晏晝場：15:00～17:30
* 晚黑場：19:00～21:30

以上場次凈限每年春末或夏初到9月初，其它時間基本上唔開。

附近公共交通
------

巴士：

橋中站、坦尾（柏銳灣）總站、海角紅樓站
地鐵：

5號綫6號綫：坦尾站
輪渡：

坦尾碼頭

連出去
---

* 忆海角红楼 广州市政协
* 广州海角红楼始创追忆 360個人圖書館

註
-

1. ↑  单车游广州 体会都市里怀旧浪漫 互聯網檔案館嘅歸檔，歸檔日期2017年1月14號，. 廣州圖書館
2. ↑  海角紅樓：文化創意産業時尚新基地 中國評論學術出版社
3. 1 2  廣東省鹽業總公司投資海角紅樓建鹽療會館 互聯網檔案館嘅歸檔，歸檔日期2016年9月20號，. 金羊网 （2006-10-25）
4. 1 2  穗水上运动管理中心主任疑涉经济问题被调查 互聯網檔案館嘅歸檔，歸檔日期2016年9月20號，. 金羊网 （2006-07-02）
**London Bridge Is Falling Down** 係首好出名嘅英文兒歌。各國有唔同譯本。而廣東話都有首《有隻雀仔跌落水》。

首歌主旋律係咁：

London Bridge Is falling down,
Falling down, Falling down.
London Bridge Is falling down,
My fair lady.
細路仔將首歌拎來玩，重有唔少玩法。最常見嘅玩法係，兩個細路雙手拖手舉高，好似拱橋咁，而其他人排成一行，一路唱，一路穿過橋底，首歌唱到最尾，條橋放低，捉住個細路仔。

典故
--

由羅馬帝國時期開始，一直有人想響倫敦泰晤士河（River Thames）起倫敦橋（London Bridge）。條橋因為唔同原因，起過冧過好多次。首歌就係講唔同時期，用過好多唔同材料嚟起，最尾都係唔掂 。

歌詞
--

因為首歌咁流行，版本極之多，下面係家下比較流行嘅版本：

:London Bridge is falling down, :Falling down, falling down, :London Bridge is falling down, :My fair Lady.

:Build it up with wood and clay, :Wood and clay, wood and clay, :Build it up with wood and clay, :My fair Lady.

:Wood and clay will wash away, :Wash away, wash away, :Wood and clay will wash away, :My fair Lady.

:Build it up with bricks and mortar, :Bricks and mortar, bricks and mortar, :Build it up with bricks and mortar, :My fair Lady.

:Bricks and mortar will not stay, :Will not stay, will not stay, :Bricks and mortar will not stay, :My fair Lady.

:Build it up with iron and steel, :Iron and steel, iron and steel, :Build it up with iron and steel, :My fair Lady.

:Iron and steel will bend and bow, :Bend and bow, bend and bow, :Iron and steel will bend and bow, :My fair Lady.

:Build it up with silver and gold, :Silver and gold, silver and gold, :Build it up with silver and gold, :My fair Lady.

:Silver and gold will be stolen away, :Stolen away, stolen away, :Silver and gold will be stolen away, :My fair Lady.

:Set a man to watch all nigh, :Watch all night, watch all night, :Set a man to watch all night, :My fair Lady.

:Suppose the man should fall asleep, :Fall asleep, fall asleep, :Suppose the man should fall asleep? :My fair Lady.

:Give him a pipe to smoke all night, :Smoke all night, smoke all night, :Give him a pipe to smoke all night, :My fair Lady.

參考
--

1. ↑  "London bridge is falling down".
| How to read a taxoboxHow to read a taxobox**白腰文鳥** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | 雀形目 Passeriformes |
|
|
|
|
|
|
|
|
| 科 | 梅花雀科 Estrildidae |
|
|
|
|
|
| 屬 | 文鳥屬 *Lonchura* |
|
|
|
|
|
|
|
| 種 | **白腰文鳥 *L. striata*** |
|

 |
|
| 二元學名 |
| ***Lonchura striata***(Linnaeus, 1766) |
|
|
|
|
|
|
|
|
|
|
|
|
|
|
|

**白腰文鳥**，學名 *Lonchura striata*，又叫**尖尾文鳥**，屬於雀形目，成群喺海岸濕地出現、平地到低海拔嘅草叢都搵到，喺中國南部同埋南亞、東南亞嘅熱帶地區生活。

特徵
--

白腰文鳥身體大約11公分長，身上顏色大致都係啡色，腰係白色。嘴喙成三角錐狀，又厚又尖，上嘴喙黑色，下嘴喙灰色。腰部有條白色寬橫紋，尾部又長又尖，叫聲係「㘉--㘉--」咁。

棲息地
---

通常喺草叢，稻田裏面活動，喺榕樹、相思樹呢尐樹上面築巢，用草葉織成波狀嘅巢。

繁殖
--

繁殖期喺每年嘅四月至七月。

亞種
--

有三個已知嘅亞種：

* *L. s. striata*（指名亞種）
* *L. s. acuticauda*
* *L. s. domestica*

同科鳥類
----

* 斑文鳥
座標: 31°38′N 8°0′W﻿ / ﻿31.633°N 8.000°W﻿ / 31.633; -8.000

馬拉喀什
**馬拉喀什**（法文：Marrakech，阿拉伯文：مراكش‎，羅馬拼音：Murrākuš），又叫**馬拉柯什**，喺北非摩洛哥西南部一個城市，坐落喺摩洛哥嘅阿特拉斯山腳下，亦都叫做「南方珍珠」。馬拉喀什係柏柏爾語，解「上帝嘅故鄉」。

馬拉喀什有摩洛哥最大嘅柏柏爾人市場，亦都有成個非洲最繁忙嘅廣場。馬拉喀什嘅皮革業都好出名。

政區
--

同好多北非城市相似，馬拉喀什都有兩個主要嘅分區：老城區同埋新城。

* 老城區（Médina）
	+ *Casbah*
	+ 猶太人區（*Mellah*）
* 新城區
	+ Guéliz
	+ Hivernage
	+ Semlalia
	+ Daudiate

新城區同埋舊城區有城牆隔著。

人口
--

官方公布嘅居民數目係45萬，但係其實有差唔多1百萬人，主要係柏柏爾人。喺摩洛哥獨立之前，馬拉喀什亦有好多法國人住喺嗰度，但喺獨立後，得返幾千個法國人繼續留低喺度。

歷史
--

城市喺1062年穆拉比特王朝時期建立。穆萊·伊斯梅爾統治之前馬拉喀什係摩洛哥嘅首都。後嚟，佢嘅孫又將首都從梅克内斯轉返去馬拉喀什。

相
-

* 馬拉喀什嘅市場馬拉喀什嘅市場
* 庫圖比亞清真寺庫圖比亞清真寺

1. ↑  "Recensement général de la population et de l'habitat 2004". Haut Commisariat au Plan. 原著喺2018年6月19號歸檔. 喺30 November 2011搵到.
**漢斯-亞當二世**（英文：**Hans-Adam II**，1945年2月14號—），全名**約翰尼士·亞當·費迪南·阿洛伊斯·祖瑟夫·馬利亞·馬高·德'阿腓阿諾·庇護**（拉丁文：*Johannes Adam Ferdinand Aloys Josef Maria Marko d'Aviano Pius*），係列支敦士登現任大公兼元首，響1989年上任到依家。佢係歐洲唯一一個有實權嘅君主，仲係歐洲最有錢嘅君主。

早年
--

1974年嘅漢斯-亞當
漢斯-亞當1945年響瑞士蘇黎世出世，係時任國王法蘭茲·約瑟夫二世同王后佐治亞娜共同嘅第一個細路，而教父係教宗庇護十二世。因為佢老豆早響1938年由佢舅爺（阿爺阿洛伊斯個舅父）法蘭茲一世手上繼位做國王，所以漢斯-亞當一出世就係王位繼承人。

1969年，佢響聖加侖大學商學院畢業，攞到碩士學位。

1984年，佢做咗攝政王，幫老豆監國。當1989年老豆走咗之後，佢繼位做列支敦士登大公，係**漢斯-亞當二世**。

統治時代
----

響佢統治嘅時候，列支敦士登先後加入聯合國、歐洲自由貿易聯盟同埋歐洲經濟區。

2003年搞咗一場公投，決定要唔要擴大佢嘅權力。佢威脅假如結果唔啱佢心水，佢就搬返去奧地利住。而結果係佢成功擴權。

2004年，佢任命大仔阿洛伊斯王儲係攝政王，為政權交接做準備，不過漢斯-亞當依舊係名義上嘅國家元首。呢點就同當初1984年佢老豆法蘭茲·約瑟夫二世做嘅嘢一樣。

2012年，有一場對於係咪削弱佢嘅權力嘅公投，最後畀大比數反對。

### 身家

佢擁有LGT王家銀行集團（目前公司嘅董事長係佢二仔，麥斯米倫王子），家族資產七十六億美金，單係佢自己個人淨資產就有四十億美金。咁嘅身家令到佢成為世界最有錢嘅國家元首之一，亦令列支敦士登家族成為全歐洲最有錢嘅王室。

佢亦係一位藝術收藏家，藏有好多珍寶，大部份私人珍藏都響維也納嘅列支敦士登博物館展出。

私生活
---

1967年，佢同女伯爵瑪麗·甘斯基響華杜茲嘅華杜茲主教座堂結婚。兩個人係第二代堂姐弟關係。佢哋有四個仔女：

* 阿洛伊斯王儲（1968年ー）
* 麥斯米倫王子（1969年ー）
* 康士坦丁王子（1972年ー）
* 塔堤安娜公主（1973年ー）

2021年8月21號，老婆瑪麗·甘斯基因為中風死咗，終年八十一歲。

佢亦係K.D.St.V. Nordgau Prag Stuttgart嘅榮譽委員。

銜頭
--

### 稱呼

* 1945年2月14號ー1989年11月13號：列支敦士登王儲殿下
* 1989年11月13號ー：列支敦士登親王殿下

跟據官方版本，佢嘅頭銜全稱係：「列支敦士登親王、達保同雅格多夫公爵、里堡伯爵、列支敦士登王朝首領」（德文：*Fürst von und zu Liechtenstein, Herzog von Troppau und Jägerndorf, Graf zu Rietberg, Regierer des Hauses von und zu Liechtenstein*）；而佢嘅官方全名係「漢斯-亞當二世·馮ー列支敦士登」（德文：Hans-Adam II von and zu Liechtenstein）。

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
Fat Man
**Fat Man**（粵語譯**肥佬**；官話譯**胖子**）係美國一粒原子彈個代號。呢粒原子彈，喺1945年8月9號，炸咗日本長崎市。係世界第二粒用來打仗嘅原子彈，係第三粒引爆嘅原子彈。呢個名，亦都係指美國所造，同一品種嘅原子彈。粒彈係用鈈元素做核心，係引爆型（implosion-type）。

名
-

「Fat Man」可能係指英國戰時首相丘吉爾。不過，Robert Serber就喺佢回憶錄話肥佬又圓又肥，佢因為睇過《The Maltese Falcon》，同裏面角色Sidney Greenstreet好似，所以就叫肥佬。不過查實，諗緊整緊嘅過程之中，叫法都唔係時時一樣。佢有用過「細路仔」呢個名（Little Boy），亦都叫過「肥仔」（Fat Boy），「瘦佬」（Thin Man），「S-1」，同埋「件架生」（The gadget）。

爆
-

「Fat Man」喺長崎對上550米高引爆。當時係由波音B-29轟炸機Bockscar帶上城上，由 393d Bomb Squadron 機師 Major Charles Sweeney 掟。原本唔係諗住炸長崎，而係炸小倉。不過因為油唔夠，同太大煙同煙霞，所以改炸第二目標長崎。個彈放咗約莫21千噸（kiloton）黃色炸藥（TNT）嘅能量，即係8.78×10¹³焦，或者87萬8千萬萬焦。因為長崎多山，冇炸廣島受損咁大。估計有三萬九千人炸死，2萬5千人受傷。數以千計因為炸後燒傷震傷而死，數以百計受原爆輻射毒而死。爆完無耐，日本裕仁天皇宣佈投降。

工
-

呢粒彈嘅主要放射性元素係鈾-238同埋鈈。

粒彈裏邊嘅原始藍圖喺二戰期間係機密，但係好多主要部件嘅資料可以喺公眾文獻度搵到。喺1945年，蘇聯間諜響Los Alamos偷咗一份關於肥佬嘅資料去莫斯科。俄國政府響1992年公開咗呢份資料。

下邊係「Fat Man」嘅主要部件嘅示意圖，跟住落嚟嘅係更加詳細嘅物理包（負責核初始化嗰部分）用料：

|  |  |
| --- | --- |
|  | 1. AN 219 接觸式保險絲（4個）
2. *Archie* 雷達天線
3. 電池板
4. *X-單元*，觸發裝置
5. 鉸鏈
6. 物理包
7. 裝置板（雷達，計時器等等）
8. 氣壓計
9. *California Parachute* 尾部組件（鋁皮）
 |

註
-

1. ↑  Hakim, Joy (1995). *A History of Us: War, Peace and all that Jazz*. New York: Oxford University Press. ISBN 0-19-509514-6. `{{cite book}}`: Cite has empty unknown parameter: `|coauthors=` (help)
2. ↑  BBC ON THIS DAY | 9 | 1945: Atom bomb hits Nagasaki
3. ↑  Lamont, Lansing. *Day of Trinity* (Toronto, Ontario: Signet/New American Library), 1966.
4. ↑  What was the yield of the Hiroshima bomb?
5. ↑  "The Avalon Project : The Atomic Bombings of Hiroshima and Nagasaki". 原著喺2011年6月25號歸檔. 喺2008年8月9號搵到.
6. ↑  V.P. Visgin, ed. 1992. At the source of the Soviet atomic project: the role of espionage, 1941-1946. *Problems in the History of Science and Technology* 3:97. Described in Richard Rhodes, *Dark Sun: The Making of the Hydrogen Bomb*. Simon and Schuster, 1995. pp. 193-8.
| How to read a taxoboxHow to read a taxobox**琴葉榕** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 榕屬 *Ficus* |
|
|
|
|
|
|
|
| 種 | **琴葉榕 *F. lyrata*** |
|

 |
|
| 二元學名 |
| ***Ficus lyrata**Ficus pandurata***Hance |
|
|
|
|
|
|
|
|
|
|
|
|
|
| 變種 |
| * 琴葉榕 *F. p.* var. *pandurata*
* 全緣琴葉榕 *F. p.* var. *holophylla*
* 條葉榕 *F. p.* var. *angustigolia*
 |
|

**琴葉榕**（粵拼：kam4 jip6 jung4；學名：*Ficus lyrata*）；第個名係**大琴榕**（daai6 kam4 jung4；*Ficus pandurata*）；佢係桑科榕屬嘅長年生常綠灌木或喬木，原產地喺非洲嘅熱帶地區，而家喺非洲嘅熱帶雨林入面，中國嘅東南邊都可以搵到佢。呢種樹一般喺山地嘅疏林、灌木叢或村落嘅路邊嗰度。

形態
--

呢種樹木一般有1——12米高到，佢嘅葉樣好似把小提琴或倒立嘅蛋噉嘅紙質品種，頂端比較尖，有短嘅尖頭，基部係圓形或闊嘅楔形噉，有粗嘅伏毛。佢嘅花係單性品種，一般生喺已經落咗葉嘅樹杈或有樹葉嘅樹杈嗰度，個樣係橢圓形或差唔多好似蛋形噉，上面嘅頂係凸咗出嚟，基部啲苞片係蛋形。佢嘅花係雌雄異株：其中花公有梗，生喺花序入面嘅表面上層，萼片係啡紅色嘅線形品種，重長過蕊公；而花藥好似個腎噉，花絲嘅長度唔一樣，蕊公比較少見，冇子房。而花癭同花乸方面，有啲係得好短嘅梗，甚至係冇梗，3——4嚿萼片，啡紅色，唔係線形就係披針形品種，冚住成個子房。花癭同花乸嘅唔同區分就係，花癭嘅子房好似個波噉，有細嘅啡斑點響度，花柱係比較短嘅側生品種。而花乸嘅子房個樣差唔多好似個橢圓形噉，花柱係比較長嘅側生品種。佢一般喺6——7月開花。

用途
--

呢種樹一般攞嚟做庭院樹或盆景樹，同時佢重可以用嚟做行道樹都得。

相
-

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |
| --- |
| 喺出面街邊生嘅琴葉榕 |
| 喺出面街邊生嘅琴葉榕  |

|  |
| --- |
| 果 |
| 果  |

|  |
| --- |
| 葉 |
| 葉  |

|  |
| --- |
| 盆景 |
| 盆景  |

|  |
| --- |
| 喺廣州珠江公園入面種嘅琴葉榕 |
| 喺廣州珠江公園入面種嘅琴葉榕  |

 |

有關嘅書
----

* 广西、海南地区植物资源利用与生物技术 第274页　科学出版社　ISBN 978-7-03-040880-8

出面網頁
----

|  |  |
| --- | --- |
|  | 維基同享有多媒體嘅嘢：**Ficus lyrata** |

|  |  |
| --- | --- |
|  | 維基物種有資料講：***琴葉榕*** |

* 大琴榕Ficus lyrata 花卉图片信息网
* 大琴榕 華南農業大學校园植物古树名木网
* Ficus lyrata Warb. 大琴叶榕 中国自然标本馆
* 琴叶榕 Ficus lyrata 苏州吧
* 琴叶榕 Ficus pandurata Hance 中国植物志
* 昆明植物研究所. 〈琴叶榕（原变种）〉. 《《中国高等植物数据库全库》》. 中国科学院微生物研究所. 喺2009-02-24搵到.
**香港**一直未有自己**國歌**（或區歌）。香港喺正式場合需要用代表香港嘅「國歌」時候，就通常用宗主國或主權國嘅國歌。1997年香港主權移交後，香港成為中華人民共和國嘅特別行政區，官方開始用中國國歌《義勇軍進行曲》代表香港。2019年反逃犯條例修訂運動爆發之後，《願榮光歸香港》亦被香港民主運動同香港獨立運動嘅支持者稱為「香港國歌」。

由於香港主權移交初期，中華人民共和國未有國歌法，直至2017年10月1號到有正式法律及法定國歌（1949年9月27號全國政協第一屆全體會議通過後，中華人民共和國國歌法未正式制定前，憲法文件規定以《義勇軍進行曲》為國歌）；所以2017年10月1號起中華人民共和國國歌法施行成為全國性法律並納入香港基本法附件三後，香港政府喺2020年6月12號以本地立法實施國歌條例，明確規定香港喺正式場合中使用國歌為《義勇軍進行曲》。

歷史用過嘅國歌
-------

* 《天佑吾王》／《天佑女王》，由1841年至1941年及由1945年至1997年，英屬香港時代宗主國英國嘅國歌。
* 《君之代》，由1941年至1945年，香港日治時期嗰陣，宗主國大日本帝國嘅國歌。

部份民間認為嘅國歌
---------

民間亦有一啲歌被視為非官方嘅「香港國歌」。

* 《獅子山下》，喺2003年沙士疫情期間被採用
* 《海闊天空》，喺2014年雨遮革命期間被採用
* 《願榮光歸香港》，喺2019年反逃犯條例修訂運動期間創作出並被採用。喺2022年亞洲七人欖球賽系列韓國站同埋杜拜亞洲健力賽，曾經錯誤將呢首歌當咗做香港國歌播出，嗰時用Google搜尋搵「香港國歌」或「Hong Kong national anthem」係最前列嘅結果。

睇埋
--

* 香港區旗
* 澳門國歌

註
-

參考
--

1. ↑  "Hong Kong protest anthem played at Rugby Sevens series in Korea". *The Korea Times*. 2022-11-14. 喺2022-11-18搵到.
2. ↑  〈Google搜香港國歌 「願榮光」居前 專家：刪除不易〉. 《網合新聞網》. 2022-11-15. 喺2022-11-18搵到.
**琶洲塔**（粵拼：paa4 zau1 taap3，英文：**Whampoa Pagoda** 或 **Pachow Pagoda**）係中國廣東廣州一座塔，响海珠區琶洲村，近珠江，附近冇幾遠就係新港東路。呢座塔睇落就似珠江嘅中流砥柱，所以喺清朝嘅羊城八景叫做「琶洲砥柱」。

名
-

傳說喺好耐之前，珠江成日有條金鼇出咗嚟，所以之前係有「海鼇塔」呢個名，其中個「鼇」字可能係保佑嗰啲學緊嘢嘅人可以攞到第一名；重有嘅係起緊塔嗰陣，由於塔嘅兩邊都有山崗响度，而且都係連埋一齊嘅，好似個琵琶噉，所以有咗「琶洲塔」嘅名重一直用到依家。

英文名方面，呢座塔傳統叫Whampoa Pagoda，亦有跟粵音轉寫叫Pa-Chow Pagoda。

介紹
--

20世紀20年代嘅黃埔塔，隔離嘅海鱉寺喺文革嗰陣畀人拆咗。
1853年畫嘅黃埔塔同海鱉寺
琶洲塔係喺明萬曆廿八年（1600年）逳手起嘅，成座塔好似個八角形噉，佢係個樓閣式嘅磚塔，而塔入面係個八角直井噉排。雖然話成座塔喺出面睇係有9層樓噉，但入面實際係有17層樓噉高。佢高60僆米。塔基嘅直徑係12.7米，墻壁係有3.97米咁厚。喺2樓嗰度開始，每層樓都錯開嗮，而且每個面都有佛龕响度。而塔基嘅八個角度，都鑲咗個八卦同歷史响度。而呢啲力士都好似跪咗响度噉，有時係用頭頂住個塔，有時係用對手或用隻手嚟托住個塔噉，而每隻力士都有0.5米咁矮，闊度係有0.5米咁窄。成咗塔身嘅轉角位都有條紅色柱响度，而柱頭都係有紅色同黑色嘅額枋响度，牆身係用咗灰漿批蕩嚟整咗白色嘅嘢出嚟。額枋嘅上面係用咗六疊菱角牙磚嚟整個瓦頂出嚟嘅，而1樓嘅瓦頂係有0.85米，而且每層樓都係紅白相間。喺每級嘅平座度重條木護欄响度。佢嘅塔頂係八角攢尖嘅，而塔嘅最頂嗰度有鐵鑄雁形角梁整咗出嚟。成座磚塔從下面到上面睇，每層樓係遞減式轉上去嘅，每層樓嘅邊長係噉：1樓：5.6米、2樓：5.25米、3樓：4.9米、4樓：4.62米、5樓：4.2米、6樓：3.89米、7樓：3.85米、8樓：3.6米、9樓：3.4米，越去到差唔多塔頂嘅，個塔廊就越嚟越窄，而最頂樓嘅出面嗰條走廊凈係啱一個人打橫嚟行啫。由於喺起緊座塔嗰陣，琶洲度係個島仔嚟嘅。雖然話琶洲塔係用嚟做風水塔，但係到咗明朝中葉之後，呢座塔重可作做導航標記，佢重係廣州嘅海上絲綢之路嘅重要遺址。

呢座塔喺1960年代初葉，被廣州市計劃變成旅遊區。1963年3月，琶洲塔被公佈為廣州市文物保護單位。之後無耐就變咗廣東省級重點文物保護單位。但係年久失修嘅琶洲塔、海鼇寺嘅建築都重係爛融融，而塔嘅樓梯同外廊嘅護欄已經搞到呢座塔變咗危塔。而附近嘅細路同外地遊客成日都嚟爬呢座塔，搞到出現幾單跌死人嘅事。

重新裝修
----

之前琶洲塔隔離有間海鱉寺同北帝宮响度嘅，但係喺文化大革命嗰陣畀當局拆咗。到咗1992年，香港人湯寶森先生就出咗50萬蚊人民幣畀廣州市文物管理委員會嚟負責整過座塔。同年8月，第一期嘅工程開始做，佢重新起咗塔頂嘅凌霄閣、外牆同欄杆。到咗1995年，廣州市人民政府又出咗60幾萬蚊嚟繼續搞琶洲塔嘅二、三期工程。塔入面嘅層樓板、樓梯、塔嘅內牆、走廊、神龕呢啲位得到還原，重整靚埋塔出面嘅周圍環境。1996年2月份，使咗百二幾萬蚊嘅琶洲塔修復工程終於搞掂。

交通
--

巴士：

琶洲塔站
有軌電車：

琶洲塔站

連出去
---

|  |  |
| --- | --- |
|  | 維基同享有多媒體嘅嘢：**Whampoa Pagoda** |

* 琶洲古塔今昔

| * 睇
* 傾
* 改
歷代羊城八景 |
| --- |
| 趙宋 | 扶胥浴日 | 石門返照 | 珠江秋色 | 海山曉霽 | 菊湖雲影 | 蒲澗濂泉 | 光孝菩提 | 大通煙雨 |
| 大元 | 扶胥浴日 | 石門返照 | 蒲澗濂泉 | 大通煙雨 | 粵臺秋色 | 白雲晚望 | 景泰僧歸 | 靈洲鰲負 |
| 大明 | 珠江晴灡 | 粵秀松濤 | 穗石洞天 | 番山雲氣 | 藥洲春曉 | 琪琳蘇井 | 象山樵歌 | 荔灣漁唱 |
| 大清 | 

|  |  |
| --- | --- |
| 乾 隆 版 | 五仙霞洞 | 琶洲砥柱 | 孤兀禺山 | 鎮海層樓 | 浮邱丹井 | 西樵雲瀑 | 東海魚珠 | 粵秀連峯 |

|  |  |
| --- | --- |
| 大清中後期版本 | 石門返照 | 菠蘿浴日（扶胥浴日） | 珠江夜月（海珠夜月） | 金山古寺 | 大通煙雨 | 白雲晚望 | 蒲澗濂泉 | 景泰僧歸 |

 |
| 中華人民共和國 | 

|  |  |
| --- | --- |
| 1963年 | 白雲松濤 | 蘿崗香雪 | 越秀遠眺 | 珠海丹心 | 紅陵旭日 | 雙橋煙雨 | 鵞潭夜月 | 東湖春曉 |

|  |  |
| --- | --- |
| 1986年 | 紅陵旭日 | 黃埔雲檣 | 雲山錦繡 | 珠海睛波 | 黃花浩氣 | 越秀層樓 | 流花玉宇 | 龍洞琪林 |

|  |  |
| --- | --- |
| 2002年 | 雲山疊翠 | 珠水夜韻 | 越秀新暉 | 天河飄絹 | 古祠流芳 | 黃花皓月 | 五環晨曦 | 蓮峯觀海 |

|  |  |
| --- | --- |
| 2011年 | 塔耀新城 | 珠水流光 | 雲山疊翠 | 越秀風華 | 古祠流芳 | 荔灣勝景 | 科城錦繡 | 濕地唱晚 |

 |

| * 睇
* 傾
* 改
廣州市內嘅廣東省文物保護單位 |
| --- |
| 越秀區 | 「三·二九」起義指揮部舊址 | 中國共產黨廣東區委員會舊址 | 廣州起義烈士陵園 | 省港罷工委員會舊址 | 明遠樓同埋中山大學天文台舊址 | 廣東省農民協會舊址 | 周恩來同志主持嘅中共兩廣區委軍委舊址 | 白雲樓魯迅故居 | 藥洲遺址 | 廣東財政㕔舊址 | 中央銀行舊址 | 大佛寺大殿 | 越南青年政治訓練班舊址、越南青年革命同志會舊址 | 萬木草堂 |
| 海珠區 | 仲愷農校舊址 | 琶洲塔 | 綸生白公祠 | 康樂園早期建築群 | 鄧氏宗祠 | 瀝滘衞氏大宗祠 |
| 荔灣區 | 廣雅書院舊址 | 廣東郵務管理局舊址 | 通福橋 | 錦綸會館 | 仁威廟 |
| 白雲區 | 昇平社學舊址 | 石井橋 | 盧廉若墓 |
| 黃埔區 | 外國人公墓 | 玉喦書院同蘿峰寺 |
| 天河區 | 十九路軍淞滬抗日陣亡將士墳園 | 雲從龍墓 | 劉氏家廟 | 新一軍印緬陣亡將士公墓 |
| 番禺區 | 蓮花塔 | 蓮花城 | 留耕堂 | 屈大均墓 |
| 南沙區 | 金鎖排燈塔 | 舢舨洲燈塔 |
| 花都區 | 馮雲山故居 | 資政大夫祠建築群 | 藏書院村譚氏宗祠 | 茶塘村古建築群 | 塱頭村古建築群 |
| 從化區 | 五嶽殿 |
| 增城區 | 萬壽寺 | 湛若水墓 |
| 升咗去全國重點文物保護單位嘅要睇廣東全國重點文物保護單位一覽 |
**612人道支援基金**（英文：612 Humanitarian Relief Fund；又叫：612基金，原名：反送中受傷被捕者人道支援基金）係為反送中運動入面受傷、被捕同有關人士，提供人道支援嘅基金，包括醫療、心理／精神，法律同其它有關援助，成立喺2019年6月15號。包括但唔限於2019年6月12號佔領立法會行動。

背景
--

睇埋：反送中包圍立法會
2019年，香港政府推出逃犯條例修訂草案，引發大量市民不滿。6月11號起，市民開始佔據金鐘同中環一帶，最後喺6月12號因為警察清場而做成多名示威者受傷同被捕。之後，公民黨法律界前議員、大律師吳靄儀喺6月15號臨時成立「反送中受傷被捕者人道支援基金」，用嚟協助因為參與運動而受傷或者被捕嘅示威者。

7月6號，612人道支援基金正式成立並且取代「反送中受傷被捕者人道支援基金」。基金共有五位信託人，包括天主教會樞機陳日君、大律師吳靄儀、嶺南大學文化研究系客座副教授許寶強、前立法會議員何秀蘭同歌手何韻詩。基金成立目的係為所有喺反送中運動中被捕（不論罪名）、受傷同有關人士提供人道支援，包括醫療費用、心理/精神輔導費用，刑事/民事法律費用，緊急經濟援助等支援。

捐款
--

基金信託人吳靄儀於成立嗰陣話，612基金已正式委托真普選聯盟有限公司負責托管基金同收支事項，並會定期公佈收支同個案數字，每年財政年度都會委托核數師核數。

2020年5月19號，基金告急，聲稱可動用資金唔夠2,400萬。 同年12月，基金話，一共收到大約1.73億港幣捐款，共向近19,000人批出約1.44億港幣嘅援助款項。

2021年1月20號，基金再次對外宣稱可動用結餘得181萬，需要公眾捐款支持。9月6號，612人道支援基金喺社交平台宣佈即時暫停接受捐款嗰時，基金結餘大約有721萬。

解散
--

2021年8月，612基金被多間官媒批評，話基金未有社團註冊，「同外國勢力勾連」。有官媒更加引述學者呼籲當局徹查。同月18號，由於負責托管612基金嘅真普選聯盟有限公司將結束運作，612基金宣佈已制定方案，將有序停止運作，即日起停收新嘅個案。

被查
--

2021年9月1號，警方國家安全處按《香港國安法》向高等法院攞到「提交物料令」，要求「612人道支援基金」同「真普選聯盟」等相關人士提供資料，包括眾籌詳情、捐款人資料等。9月6號，612人道支援基金喺佢哋嘅社交平台宣佈，即時暫停接受捐款。9月9號，612人道支援基金話，由於網上捐款平台收集嘅款項已經冇辦法存入基金銀行戶口，決定將存喺捐款平台嘅款項，全數用喺退返由9月3號中午至9月7號下晝嘅捐款，合共約317,000港幣，包括447筆單次捐款同月捐。截至9月8號基金銀行戶口結餘大約有7,440,000港幣。根據紀錄，喺真普聯停止執行匯款指示前有19張支票，一共大約408,000蚊已經發出但仲未過數，有關款項包括支付已經批出嘅支援同基金行政開支，基金話，會盡力跟進有關支票兌現嘅情況。基金喺社交專頁又提到，成立宗旨係為咗受反修例事件影響嘅傷者同被捕人士提供法律、醫療、情緒支援費用等人道支援，有關支援同一般為在囚人士提供服務嘅社福機構無分別，對於人道支援工作嘅性質被政府官員曲解，基金深表遺憾。

2022年5月11號，警方國安處以涉嫌「勾結外國勢力罪」逮捕五名信託人許寶強、吳靄儀、何秀蘭、陳日君同何韻詩，其中許寶強喺香港國際機場準備離港去德國法蘭克福嗰陣被國安處拘捕。

參考
--

1. ↑  立場報道 (2019-07-06). 〈「612人道支援基金」正式成立　接受捐款　支援反送中運動中受傷被捕等人士〉. 《立場新聞》. 立場新聞. 立場新聞. 原著喺2019-07-06歸檔. 喺2019-07-06搵到.
2. ↑  立場報道 (2019-08-09). 〈612人道支援基金　至 8 月初共籌 4900 萬元　已批出 86 萬支援〉. 《立場新聞》. 立場新聞. 立場新聞. 原著喺2019-08-09歸檔. 喺2019-08-09搵到.
3. ↑  立場報道 (2019-12-06). 〈10.1 衝突被控暴動　39 歲被告昨無律師代表下應訊　612 基金：有跟進但對方不欲請律師〉. 《立場新聞》. 立場新聞. 立場新聞. 原著喺2019-12-07歸檔. 喺2019-12-06搵到.
4. ↑  〈吳靄儀等人成立基金　支援反送中受傷被捕者　6.16 遊行期間籌款 立場報道〉. 《立場新聞》. 2019-06-15. 原著喺2021-07-08歸檔. 喺2021-09-24搵到.
5. 1 2  〈「612人道支援基金」正式成立　接受捐款　支援反送中運動中受傷被捕等人士 立場報道〉. 《立場新聞》. 2019-07-06. 原著喺2021-07-05歸檔. 喺2021-09-24搵到.
6. ↑  梁啟智 (2019-12-11). 〈612 基金做得夠不夠？〉. 《立場新聞》. 立場新聞. 立場新聞. 原著喺2019-12-12歸檔. 喺2019-12-11搵到.
7. ↑  〈「612 人道支援基金」告急 可動用資金不足 2400 萬〉. 立場新聞. 2020-05-20. 原著喺2020-06-11歸檔. 喺2020-06-11搵到.
8. ↑  〈612基金半年支援7,964人〉. 《蘋果日報 (香港)》. 2020-01-07. 原先內容歸檔喺2020-06-29. 喺2020-01-20搵到.
9. ↑  〈612人道支援基金 資訊發放〉. *Telegram*. 原先內容歸檔喺2021-04-27. 喺2021-04-27搵到.
10. 1 2  〈612人道支援基金暫停接受捐款 現時結餘約721萬元｜本地｜商業電台 881903〉. 《商業電台 881903》 (繁體中文). 2021-09-06. 原先內容歸檔喺2021-09-06. 喺2021-09-06搵到.
11. ↑  〈正本清源/教協支援黑暴基金法律界促徹查〉. 《大公網》. 大公網. 原先內容歸檔喺2021-09-25. 喺2021-09-25搵到.
12. ↑  〈612 人道支援基金：已制定方案有秩序地停止運作　下午 2 時記者會公佈安排〉. 《立場新聞》. 2021-08-18. 原著喺2021-09-26歸檔. 喺2021-09-25搵到.
13. ↑  〈警方國安處要求612基金及真普聯提交資料　調查有否勾結境外勢力〉. 立場新聞. 2021-09-01. 原著喺2021-09-08歸檔. 喺2021-09-01搵到.
14. ↑  〈612人道支援基金2021年9月9日簡報〉. 612人道支援基金. 2021-09-09.
15. ↑  〈違反港區國安法 612人道基金信託人何韻詩陳日君等5人被捕〉. 《中央社》. 2022-05-11. 喺2022-05-11搵到.
16. ↑  凌逸德 (2022-05-11). 〈消息：612基金信託人許寶強涉勾結外國勢力 機場被國安處拘捕〉. 《香港01》 (香港中文). 喺2022-05-11搵到.
**落南洋**（粵拼：lok6 naam4 joeng4\*2）係唐人因打工、做生意等落南洋定居嘅移民現象，作為熱潮係指清末到民國初嘅移民潮，同闖關東、走西口合為清朝三大人口遷徙。落南洋熱潮大概維持咗一個世紀，直到日本侵華前，大約有1300萬人過去南洋，以廣東、福建人最多，最多去泰國、印尼、大馬、星架坡、菲律賓。

南洋定義
----

南洋係晚清以來唐人對東南亞嘅稱呼，嗰時啲人習慣將中國做天下中心，按方位將同中國交往嘅外國地方籠統分為四個洋。東洋就係日本，西洋指歐美，北洋係渤海、黃海同朝鮮半島周邊，南洋就係今日東南亞嘅大馬、菲律賓、印尼，廣義上南洋重包括澳洲、紐西蘭呢啲地方。

史
-

同闖關東、走西口比，落南洋作為潮流開始得晏，但作為現象就出現得好早，可以追溯到漢朝。

### 晚清之前

西漢時，一條從華南到東南亞、南亞嘅「通夷海道」就出現，除咗有使節來往，亦都有民間商人喺呢條航線上走動。噉商船呢有時會因為風浪啊、事故啊要埋岸滯留，啲船員就住落當地，時間耐咗就喺當地繁衍生息，呢班人就係南洋最早嘅唐人居民。

另外有啲人係因為政治原因而出走唐山、落南洋避難。

* 唐末黃巢起義攻打廣州時，就有好多人要出走到印尼嘅蘇門答臘島避難。
* 康熙年間，為咗隔絕鄭成功呢啲海外反清勢力同內地聯繫，朝廷多次頒行「遷界令」，要將沿海居民全數內遷幾十里地，有啲人唔想內遷於是流離失所，就落南洋。
* 明清易代時，有啲遺民中嘅反清志士大規模南逃南洋，自居「明鄉人」。

### 晚清之後

喺中國，清朝時人口劇增，地就咁多，結果有好多農民無地耕；鴉片戰爭後，國門大開，西洋商品大量流入廣東等沿海地區，衝擊當地經濟，越來越多人失業。

喺南洋，呢時都做曬西方列強殖民地，鬼佬喺南洋開農莊、挖礦山、鋪路建築等要人力，為咗發展事業，鬼佬就睇啱咗中國有大把廉價勞工，於是就想爭取華工落南洋做勞工。

第二次鴉片戰爭後，朝廷承認華工出國合法，由於海禁放鬆，南洋大把就業機會，大棚人出埠搵食。除開打工，亦可以落南洋撈魚、經商。

不過當中有好多係「賣豬仔」過去，啲人話係招工，查實係拐賣、誘騙啲人去做咕喱。而清廷未重視過呢個問題，所以啲勞工畀人當豬仔運來運去，備受虐待，部船未埋岸有啲人就冇咗命。

影響
--

落南洋嘅移民卒之喺當地落地生根，令漢族成為東南亞一個重要種族，中華文化亦都流傳到嗰度，乃至大馬同星架坡成為中華文化圈嘅一部份。

* 唐人大多聚居，於是南洋有好多城市有唐人街，往往係一個城市中最繁華嘅地段。比如越南胡志明市嘅堤岸區通用粵語，號稱「小香港」，係當地最繁華嘅商業區；菲律賓嘅馬尼拉唐人街有60萬唐人，大多係福建人，閩南話係當地通用語。
* 唐人喺南洋帶來咗全新嘅飲食，比如大馬出名嘅肉骨茶就係福建唐人嘅發明，個名就來自閩南話；星架坡嘅海南雞飯就源自海南島。

落南洋亦都造就一批富商望族，比如菲律賓第一位女總統阿基諾夫人就係華裔，佢嘅許家喺當地係名門來嘅；香港影業大王邵逸夫嘅身家就係落南洋時起嘅，後來邵氏四兄弟開影業公司，後來公司困難，都係去南洋開市場來發達事業。

參考
--

* 人口大遷徙-特別策劃-中國國家地理網
* 廣州通夷海道
* 比三光還兇殘：大清「康乾盛世」之「遷界令」
* 香港故事慘絕人寰的遷界令
唔好同**中華圈**同**大東亞共榮圈**搞亂。

|  |  |
| --- | --- |
|  | 呢版有越南文嘅喃字，部分作業系統、網頁瀏覽器需要特殊字母或符號嘅支援先睇到，否則可能出現亂碼、問號、空格等其它符號。 |

漢字文化圈地圖：中國、日本、南北韓、越南，以及同中華文化有聯繫嘅族群、地區。
「漢字文化圈」呢個詞用呢個文化圈內主要嘅語文寫出來嘅樣，都係用方塊字寫出，再加上表音文字。有台灣華語、中國華語、粵語、韓語、越南語、日語。其中方塊字部份有呢幾門語言特殊嘅字型、筆畫寫法。
漢字文化圈主要語言寫「漢字文化圈」。
 **漢字文化圈**（粵拼：hon3 zi6 man4 faa3 hyun1）
（日文：**漢字文化圏**かんじぶんかけん，平文式轉寫：Kanji Bunkaken；韓文：**漢字文化圈****한자 문화권**，文觀部式轉寫：Hanja Munhwagwon；越南文：**𥿺文化𡨸漢**Vòng văn hóa chữ Hán）係指大體上位於東亞、以源自中國嘅漢字爲文字媒介、文言爲語體媒介大量借用古典中文語彙、立足兼共享中華文化遺產嘅文化圈。呢個文化圈嘅主要國家地區有中國、台灣、香港、澳門、韓國（大韓民國、北韓）、日本（同埋日本治下嘅琉球）、越南。有時包括東南亞嘅星加坡。由於唐人在東南亞比重大兼且影響力大，東南亞嘅馬來西亞有時計入呢個文化圈，係半圈屬地區；蒙古、藏地、新疆有受中華文化影響，但處於邊緣地帶，同時受其他文化（譬如印度文化圈、中亞文化圈等等）影響，所以係文化圈嘅模糊區。

由於漢字文化圈內嘅主要民族長期用漢字，佢哋嘅語言當中有好多中文成份，比如日文嘅漢語、韓文嘅漢字詞、越南文嘅漢越詞。透過呢個語文媒介，儒家思想成爲唨呢啲民族共有嘅文化背景，同時喺呢啲民族當中影響唨多數人嘅大乘佛敎，亦都係傳統文化源流之一；透過呢個語文媒介，促成唨文化圈內啲成員之間嘅文化、信息交流。目前中國同日本繼續用開漢字，南韓有漢字但少用，北韓同越南廢除漢字。

漢字文化圈從地理角度又可以叫**東亞文化圈**dung1 aa3 man4 faa3 hyun1；從文化角度又可稱爲**儒家/教文化圈**jyu4 gaa1 / gaau3 man4 faa3 hyun1，重有**稻米文化圈**dou6 mai5 man4 faa3 hyun1、**筷子文化圈**faai3 zi2 man4 faa3 hyun1等稱呼。

簡介
--

漢字文化圈指嘅係文化相近、歷史上受中國同中華文化（或漢文化）影響、過去或者而家用漢字、曾經共同使用文言文（日韓越稱佢為「漢文」/「漢字」）作為書面語（並非口語嘅漢語官話作為交流媒介）、受中華文化影響嘅東亞同東南亞部分地區嘅文化區域。

歷史上完全使用漢字或同本國固有文字混用，古代官方同埋知識分子多數用文言文（日本、越南、北韓、韓國稱之為「漢文」）作為書面語言。

經濟、政治上佢哋嘅共通點包括：以前都係農耕民族、有冊封體制、識用足夠量嘅漢字、官方同知識分子會用文言文寫文等等。

漢字文化圈內各國歷史上都位於東亞地區，鄰近中國，用過漢字，本國語言大量借用唨古漢語詞彙。

### 特徵

* 歷史上曾經或而今仍然有漢字作為傳播語言同埋文化載體。
* 歷史上有冊封體制，同古中國君主有臣屬關係或邦交。
* 喺漢朝、隋朝、唐朝、宋朝、明朝等朝代曾經向中國學習，政經文化、飲食生活、禮儀習俗接近。
* 受過儒家思想影響。
* 受過佛、道思想影響。
* 種稻米用筷子食飯。
* 多少有用陰曆/農曆同埋相關節日，例如農曆新年、端午、盂蘭節、中秋、冬至。

註
-

1. ↑  但係實際上東南亞都有份，比如港澳臺、越南、星馬處於東南亞一帶。
2. ↑  漢字文化圈內，唔係所有地方都食米，比如北中國以麥、高粱等作爲主食。同時唔止漢字文化圈食米，諸如泰國、緬甸、老撾等地方都種禾。
3. ↑  同米一樣，揸筷子嘅地方亦唔限喺漢字文化圈，比如泰國、老撾、柬埔寨亦用筷子。

參考
--

1. 1 2  岡島昭浩 (2004年12月12號). 〈「漢字文化圏」とは（譯：「漢字文化圈」係）〉 (PDF) (日文). 大阪大學. 喺2015年5月8號搵到.

出面網頁
----

* 京都大學 漢字研究
* 古代中日韓文化交流
* 中日韓文化交流大事年表
*
呢篇文講環論入面嘅冪零元。搵緊群論入面嘅冪零群嘅話，請睇〈**冪零群**〉。
抽像代數入面，話環 *R* 嘅元 *x* 係個「**冪零元**」，即係話佢嘅某個乘冪係零；換言之，存在正整數 *n*，令到 *x**n*= x.x.....x (自乘 n次) = 0 ，等於環中零元(即環加法嘅單位元)。

例
-

* 以下係一個矩陣環中嘅例子。3 階矩陣

{\displaystyle A={\begin{pmatrix}0&1&0\\0&0&1\\0&0&0\end{pmatrix}}}
係一個冪零元，因為*A*3 = 0。
* 喺商環 **Z** / 9**Z** 中，同余類 3 係一個冪零元，因為 32 係同余類 0。

* 如果喺唔交換嘅環 *R* 入面，*a* , *b*滿足 *ab=0*。咁元素*c=ba*（如果唔係零嘅話）就係一個冪零元，因為 *c2=(ba)2=b(ab)a = 0*。喺矩陣當中嘅一個例子如下：

{\displaystyle A\_{1}={\begin{pmatrix}0&1\\0&1\end{pmatrix}},\;\;A\_{2}={\begin{pmatrix}0&1\\0&0\end{pmatrix}}\ .}
於是有 {\displaystyle A\_{1}A\_{2}=0,\;(A\_{2}A\_{1})^{2}=0}.

性質
--

喺一個非平凡嘅**交換環**當中，冪零元冇可能係乘法嘅可逆元。每個冪零元顯然都係零因子。

在交換環中，所有嘅冪零元組成一個理想，叫做呢個環的詣零根（ Nilradical）。每個素理想都包含所有嘅冪零元，實際上所有素理想嘅交集就係環嘅詣零根。

如果 *x* 係冪零元，咁 1 − *x*就係一個**可逆元**，因為由 *x**n* = 0 可以得出

(1 − *x*) (1 + *x* + *x*2 + ... + *x**n*−1) = 1 − *x**n* = 1。
一個域上嘅 n 階方陣係冪零元，if and only if 佢嘅特征多項式等於 {\displaystyle t^{n}}。

用
-
《**新魯冰花：孩子的天空**》（英文：***Colorful Mind***）係2009年上映嘅臺灣電影，重新拍攝1989年電影魯冰花，改編自鍾肇政嘅小說《魯冰花》。

劇情簡介
----

古阿明係小學四年級學生，屋企世代都經營茶園嘅生意。古阿明鍾意畫畫，但係佢嘅畫作，喺其他人眼中，只不過係放肆嘅塗鴉。班上嚟咗一個叫郭雲天嘅美術老師，喺古阿明嘅畫中，郭雲天發現咗佢無限嘅潛能，佢決定幫助呢個充滿天份嘅男仔，令到更多人睇得明佢嘅畫，睇得出佢嘅才華。郭雲天想畀古阿明擔任美術課代表，但係俾學校反對，最終，另一位叫林志鴻嘅男仔擔任呢個職位，因為林志鴻嘅爸爸喺村裏面有好大嘅名氣同好高嘅聲望。喺經歷咗無數次失望同挫敗之後，郭雲天終於發現自己嘅幻想喺現實面前係幾咁幼稚同好笑，佢選擇放棄，靜靜離開咗學校。郭雲天帶咗古阿明嘅畫作參賽並獲得世界比賽第一名，但係阿明已經病死咗，只能夠由佢嘅父母代為領獎。

出面網頁
----

* 《新鲁冰花：孩子的天空》喺開眼電影網嘅資料（正體中文 - 台灣）
* 《新鲁冰花：孩子的天空》喺豆瓣嘅資料（大陸簡體）
* 《新鲁冰花：孩子的天空》喺時光網嘅資料（大陸簡體）
* 《新鲁冰花：孩子的天空》喺香港影庫嘅資料
* 《新鲁冰花：孩子的天空》喺互聯網電影資料庫嘅資料（英文）
《**冥王聖幀**》或《**冥王聖圖**》係喺元朝時畫嘅絹布彩繪，可能出自寧波，家下藏喺日本奈良市大和文華館（日文：大和文華館）。該畫喺日本一直畀當作描繪佛教六道輪迴嘅畫，所以畀叫做「六道図」（六道圖），直至近年經日本學者泉武夫（日文：泉武夫 (美術史学者)）、吉田豐（日文：吉田豊 (言語学者)）、匈牙利學者古樂慈（英文：Zsuzsanna Gulácsi）及奧地利學者祖蓮黛·伊柏特（Jorinde Ebert）研究，認為實際上係摩尼教嘅作品。

描述
--

光明童女同佢嘅侍從
幅畫分作五層，首層描繪光明童女（亦稱電光佛）造訪天宮，細分做三個場景：右邊表現天宮之主迎接童女嘅到來，中間係童女同天宮之主喺宮殿裏交談，左邊係童女離開天宮。第二層表現兩位摩尼教選民喺一尊神像（摩尼像）前佈道，坐喺蓮臺上嘅摩尼像長髮披肩，着住摩尼教特有嘅紅邊白袍。第三層描繪傳統中國觀點認為嘅四種好嘅出生（轉生），即士農工商。第四層描繪死後嘅靈魂喺度接受審判，左上方可見光明童女駕雲而來，佢將以聽判人身份干預審判。最底層描繪咗四種地獄場景，從左到右分別係一個畀箭射穿嘅人懸掛喺紅色木架上，一個倒掛喺紅色木架上嘅人正畀魔鬼肢解，一個人喺接受火輪輾壓嘅酷刑，最後係幾隻魔鬼（或惡鬼）喺等待下一個囚犯（折磨對象）。

簡析
--

專事研究摩尼教嘅學者馬小鶴喺《日本大和文華館藏摩尼教〈冥王聖幀〉溯源》一文入面對該畫嘅圖像演化過程進行咗假定性重構：

|  |  |  |
| --- | --- | --- |
| 「 | 幅畫作者可能仿照五代、北宋嘅《佛講十王經》圖同地藏六道十王圖之類佛畫，以摩尼取代釋迦牟尼，以平等王取代閻羅王，以三道取代六道，以電光佛取代引路菩薩，加上出自西域嘅摩尼教選民對聽者講法等場景，形成基本輪廓。該圖喺以後嘅演變中，吸收咗南宋陸信忠繪十王圖軸之類嘅冥王審判場景，後尾亦吸收咗元代陸仲淵繪十王圖軸之類嘅地獄圖景，遂形成而家我哋所見之圖。 | 」 |

畫廊
--

* 第二層摩尼雕像細節第二層摩尼雕像細節
* 第四層審判場景細節第四層審判場景細節
* 第四層審判場景細節第四層審判場景細節

補説
--

八幅絹畫圖集
目前已知嘅中國摩尼教絹畫掛軸包括《冥王聖幀》在內共計八幅，可分為四大類：

單體神像兩幅（描繪摩尼同耶穌）
* 摩尼像（中文：摩尼像絹畫掛軸）
* 夷數佛幀

描繪救贖論（Soteriology）嘅畫軸一幅
* 冥王聖幀

描繪先知論（Prophetology）嘅畫軸四幅
* 摩尼嘅父母（中文：摩尼的父母）
* 摩尼誕生圖（中文：摩尼誕生圖）
* 聖者傳圖 1（中文：聖者傳圖 1）
* 聖者傳圖 2（中文：聖者傳圖 2）

描繪宇宙論（Cosmology）嘅畫軸一幅
* 摩尼教宇宙圖

攷
-

1. ↑  〈「六道図（大和文華館）」をめぐって〉 (PDF) (日文). 大和文華館. 2009. 喺2018年7月12號搵到.
2. ↑  馬小鶴 (2014). 《《霞浦文書研究》》 (PDF). 蘭州: 蘭州大學出版社. p. 35. ISBN 9787311046699. 原著 (PDF)喺2020年12月18號歸檔. 喺2018年7月12號搵到.
3. ↑  Gulácsi, Zsuzsanna (2011). "Searching for Mani's *Picture-Book* in Textual and Pictorial Sources" (英文). Heidelberg University Publishing. 喺2018-07-12搵到.
4. ↑  馬小鶴（章節作者） (2015). 〈日本大和文華館藏摩尼教《冥王聖幀》溯源〉. 出自 余太山；李錦繡 (編). 《《歐亞學刊》》. 商務印書館. ISBN 9787100117555.
**職業示威**係指一啲由政府或者唔同組織請嘅示威者，喺全球好多地方都有呢種說法或者做法，但一直都有好大爭議性。

作出呢啲指控嘅目的，可以係為咗降低示威喺群眾眼中嘅合法性，製造反對者只係少眾嘅假像。

各地情況
----

### 美國

喺2011年佔領華爾街運動高峰期間，霍士電視台曾經聲稱運動喺某程度上由社區組織ACORN（Association of Community Organizations for Reform Now）推動，而呢個組織曾經出錢畀無家者參加遊行。

另外，喺2016年美國總統選舉，當勞侵當選之後，美國一度出現一啲反當勞侵嘅大規模示威，當時當勞侵亦形容部分人係「職業示威者」。

### 埃及

喺2011年埃及革命期間，埃及國家電視台就曾經散播訊息，指控「外國勢力」僱用反對者組織抗議反對總統穆巴拉克。到穆斯林兄弟會掌權之後，人權觀察就報導指穆斯林兄弟會同樣指控佢哋嘅反對者收咗反對派領袖嘅錢。

### 香港

內文：職業示威 (香港)
喺香港，親北京派同民主派都不時會對對方作出呢啲指控，而親北京派就經常指控親民主派嘅人收咗「外國勢力」嘅錢先至出嚟示威。

參考
--

1. 1 2 3  〈示威者們，你們都收了錢吧？ 看各地政府如何僱用示威者〉. 《惟工新聞 ｜ WKNews》. 2017-03-01. 原著喺2021-06-08歸檔. 喺2021-06-08搵到.
2. ↑  ETToday. 〈遍地烽火爆示威 川普：媒體煽動、職業示威者所為 | ETtoday國際新聞 | ETtoday新聞雲〉. *www.ettoday.net* (繁體中文). 喺2021-06-08搵到.`{{cite web}}`: CS1 maint: url-status (link)
**聶德權**，JP（**Patrick Nip Tak-kuen**，1964年7月8號—），係香港政府前官員同公務員。

簡歷
--

聶德權阿爸嚟自廣東恩平。佢喺九龍坪石邨大，先後讀過石硤尾嘅聖方濟各英文小學同埋觀塘嘅觀塘瑪利諾書院。持有香港大學社會科學學士學位同美國哈佛大學甘迺迪政府學院公共行政碩士學位。佢亦曾經喺英國牛津大學同國家行政學院進修。

聶德權喺1986年8月加入香港政府政務職系，曾經喺多個決策局同部門工作，包括前政務總署、前副布政司辦公室、前工商科、前財政科、前公務員事務科、前貿易署、行政長官辦公室、前衞生及福利局、香港特別行政區政府駐北京辦事處同前衞生福利及食物局。

佢喺2008年8月出任社會福利署署長，2013年6月出任政務司司長私人辦公室專員（特別職務），2014年2月出任政府新聞處處長，2016年7月出任食物及衞生局常任秘書長（衞生）。2017年7月1號出任政制及內地事務局局長。2020年4月22號接任公務員事務局局長，接替離任嘅羅智光，2022年6月30號卸任，其後擔任親中陣營政團香港新方向榮譽顧問。

參考
--

|  |  |
| --- | --- |
|  | 維基同享有多媒體嘅嘢：**Nip Tak-kuen, Patrick 聶德權‎** |

1. ↑  〈隔牆有耳：現任政府班子最多架己冷. 蘋果日報〉. 原著喺2018年6月14號歸檔.
**肯定後項**（**affirming the consequent**）係一種出名嘅形式謬論，意思係指一啲透過肯定結論嚟到「肯定」個前件嘅論證，可以話係否定前項嘅相對。結構如下：

如果 {\displaystyle {\text{P}}} 係真確，{\displaystyle {\text{Q}}} 就會係真確，{\displaystyle {\text{P}}\rightarrow {\text{Q}}}。
{\displaystyle {\text{Q}}} 係真確。
結論：{\displaystyle {\text{P}}} 係真確。
又用返集合論例子，**如果**有嚿嘢屬 {\displaystyle {\text{A}}}，**噉**嚿嘢實會屬 {\displaystyle {\text{B}}}，但就算一嚿嘢屬 {\displaystyle {\text{B}}}，都唔表示嚿嘢屬 {\displaystyle {\text{A}}}。舉多幾個例子說明點解肯定後項呢種論證唔合理：

例論證 1
如果一個人由廣州塔頂樓跌落嚟嘅話，噉佢會死；
小強死咗；
結論：小強由廣州塔嘅頂樓跌咗落嚟。（荒謬嘅結論；一個人死可以有好多原因。）
例論證 2
如果一隻生物係一隻白馬嘅話，噉佢實係一隻馬；（白馬係馬嘅一種。）
小強係一隻馬；
結論：小強係一隻白馬。（荒謬嘅結論；世界上嘅馬唔係淨係得白馬。）
順帶一提，喺邏輯學上，「如果 {\displaystyle {\text{A}}} 成立，噉 {\displaystyle {\text{B}}} 都會成立」（**If** {\displaystyle {\text{A}}} is true, **then** {\displaystyle {\text{B}}} is true；符號：{\displaystyle {\text{A}}\rightarrow {\text{B}}}）呢啲句子就係所謂嘅直陳條件（indicative conditional），如果「上述呢句句子成立」而且「{\displaystyle {\text{A}}} 成立」，噉 {\displaystyle {\text{B}}} 都會成立；喺肯定後項謬論當中，講謬論嗰個人講「{\displaystyle {\text{B}}} 成立，所以 {\displaystyle {\text{A}}} 成立」－問題係，「如果 {\displaystyle {\text{A}}} 成立，噉 {\displaystyle {\text{B}}} 都會成立」同「如果 {\displaystyle {\text{B}}} 成立，噉 {\displaystyle {\text{A}}} 都會成立」係兩句唔一樣嘅句子。

睇埋
--

* 換質唔換位
* 否定前項 (另一種成日都見嘅謬誤)

攷
-

1. ↑  Rice, S. M. (2010). Conspicuous logic: using the logical fallacy of affirming the consequent as a litigation tool. *Barry L. Rev.*, 14, 1.
2. ↑  Bowles, G. (1996). Affirming the consequent. *Argumentation*, 10(4), 429-444.
3. ↑  Damer, T. Edward (2001). "Confusion of a Necessary with a Sufficient Condition". *Attacking Faulty Reasoning* (4th ed.). Wadsworth. p. 150.
4. ↑  Heller, Joseph (1994). *Catch-22*. Vintage. pp. 438, 8.
5. ↑  Kaufmann, S. (2005). Conditional truth and future reference. *Journal of Semantics*, 22(3), 231-280.
**陳樹英**（英文：Josephine Chan Shu-ying，1958年11月18號—），廣東潮州人，民主黨前成員，屯門區議會前任主席同埋兆康選區前任區議員（1994-2015同埋2020-2021年），亦做過區域市政局議員（1995-1999年）。

簡歷
--

陳樹英1982年喺香港大學畢業，主修中文，先後考獲文學士同埋教育文憑。佢曾經喺屯門大興邨佛教沈香林紀念中學教咗八年書，重喺校內識咗現任老公李永達，之後兩人喺1984年拉埋天窗，曾經喺1990年離婚，後尾响2001年復合。

政途
--

佢喺1994年當選屯門兆康選區議員，之後四屆（1999、2003、2007、2011）亦都喺同一選區成功冧莊，直到2015年先至輸畀民建聯巫成鋒。另外，佢喺1995年當選區域市政局（屯門北）議員。

佢曾經代表民主黨出戰1998、2000、2004、2012年香港立法會選舉，當中頭兩次（1998、2000）係喺新界西選區，佢先後幫過李永達、何俊仁兩位黨友抬轎，2004年參選飲食界功能界別，但佢只係攞到849票，輸畀張宇人。2012年，佢擔大旗排頭位參選新界西選區，名單後面重有黃偉賢、李洪波、黃麗嫦同埋何杏梅四位黨友，但佢同老公李永達三人名單齊齊落選。

2019年第6屆香港區議會選舉，佢翻兜參選兆康選區，贏咗時任區議員民建聯巫成鋒，成功敗部復活，重返區議會，重做埋屯門區議會主席；2021年7月頭宣布劈炮，唔撈區議員一職，重喺同年9月移居英國，而佢留低嘅屯門區議會主席一職，就由工聯會陳有海繼承。



|  |  |
| --- | --- |
|  | 呢篇同香港政治人相關係楔位文。歡迎幫維基百科擴寫佢。睇 • 論 • 改 • 歷 |
LUFSIG
**Lufsig**（字體設計**LUFSIG**，中國大陸譯名：**路福西**，原譯**路姆西**）係一款德國設計師Silke Leffler設計嘅毛公仔，響宜家家居有得賣。

造形
--

Lufsig造形係一隻狼抱著一個婆婆，小朋友可以由狼肚入面救返出婆婆，靈感嚟自童話故仔《小紅帽》嘅大豺狼。

為咗配合宜家家居「毛公仔助學行動」，宜家家居將Lufsig嘅性格設定做怕醜仔，家境窮但好學，每天一早起身幫人派牛奶同報紙，希望可以去返學學多啲嘢。而佢手抱嘅婆婆係位充滿智慧嘅老師，經常響課堂提問，等學生由遊戲度學識諗嘢。

名
-

Lufsig係瑞典文，瑞典宜家家居官方講法話係「伐木」（英文：to lumber）咁解，亦有人覺得係有笨手笨腳、論論盡盡（英文：clumsy）嘅意思。

Lufsig響兩岸三地嘅宜家家居都有得賣，香港同台灣都直接用返原名，而中國大陸就跟北方話音譯，原先譯做「路姆西」，後來改名做「路福西」。

風行香港
----

2013年11月開始，宜家家居喺全世界搞「毛公仔助學行動」，義賣Lufsig同其他毛公仔，本來唔係好多香港人留意。但到12月7號，香港社民連兩位成員向行政長官梁振英抗議嗰陣，除咗丟雞蛋之外，亦有丟Lufsig，因為Lufsig個大陸譯名「路姆西」同粵語粗口「老母屄」接近，夾埋「丟」呢個動作，諧音就係「屌你老母屄」。加上一直都有人將梁振英比喻做狼，所以成功引起唔少香港人留意。

喺網上廣泛討論同傳媒廣泛報道之下，好多香港人都湧到宜家家居搶購Lufsig，唔使3日時間就賣斷市，當中部份人更將佢用炒高嚟賣，甚至連大陸嘅深圳分舖同廣州分舖都賣清嗮。亦有一啲香港出名嘅人趁熱鬧同Lufsig一齊影相。

隨後，梁振英本人亦同Lufsig合照，重開埋網誌「與狼共桌」，話讚賞銷售商搞助學籌款，又盛讚香港人有創意，重送咗個Lufsig畀個女做聖誕禮物。

另外，喺中國大陸，有個商人喺路姆西搶購潮後冇幾耐，推出咗五款路姆西手機殼，多種手機版本都有。

遊戲
--

有網民整咗「CY大戰路姆西」遊戲，等廣大網民可以玩鋪勁，面世一日成為網民追捧嘅電子遊戲。玩法同經典遊戲食鬼相似，玩家可以用CY食伯母同可反食路姆西，分數高可以登上狼虎榜。俾香港《蘋果日報》等傳媒報導之後，流量又再升，玩家數目超過五萬。

改名
--

事件發生之後，宜家宣布將Lufsig大陸譯名改成「路福西」。宜家總部發言人對事件表示遺憾，但聲稱唔會撤回產品。不過又有人再將福同fuck聯繫起身。

參考
--

1. ↑  〈IKEA宜家家居線上購物，給你更多居家佈置靈感 - IKEA〉. *www.ikea.com* (臺灣中文). 原著喺2013-12-12歸檔. 喺2018-11-27搵到.
2. ↑  〈LUFSIG 填充玩具〉. *IKEA* (臺灣中文). 原著喺2020-03-15歸檔. 喺2018-11-27搵到. `{{cite web}}`: Cite has empty unknown parameter: `|dead-url=` (help)
3. ↑  〈路姆西揚威家鄉 瑞典傳媒：反政府象徵〉. 《主場新聞》. 2013-12-16. 原著喺2013-12-16歸檔. 喺2018-11-27搵到. `{{cite web}}`: Cite has empty unknown parameter: `|dead-url=` (help)
4. ↑  〈野狼軟玩具在香港突然紅起來〉. 《BBC中文網》 (繁體中文). 喺2018-11-27搵到. `{{cite web}}`: Cite has empty unknown parameter: `|dead-url=` (help)
5. ↑  〈【網民hottalk】「路姆西」大熱凌晨忽然下架〉. 《香港蘋果日報》. 原著喺2016-03-05歸檔. 喺2018-11-27搵到. `{{cite web}}`: Cite has empty unknown parameter: `|dead-url=` (help)
6. ↑  〈宜家路姆西被搶購一空〉. 原著喺2013-12-16歸檔. 喺2013-12-11搵到.
7. ↑  〈一掟變潮物 全城搶購路姆西〉. *AM730*. 原著喺2013-12-12歸檔. 喺2018-11-27搵到. `{{cite web}}`: Cite has empty unknown parameter: `|dead-url=` (help)
8. ↑  〈宜家賣哂路姆西〉. 原著喺2014-06-06歸檔. 喺2013-12-11搵到.
9. ↑  〈與狼共桌〉. 2013-12-11. 原著喺2013-12-13歸檔. 喺2013-12-12搵到.
10. ↑  〈中華強國創奇迹 即售LUFSIG手機殼〉. 原著喺2013年12月16號歸檔. 喺2015年1月7號搵到.
11. ↑  〈CY大戰路姆西 食鬼遊戲網上熱爆〉. 2013-12-14. 原著喺2013-12-15歸檔. 喺2013-12-15搵到.
12. ↑  〈網上遊戲CY大戰路姆西〉. 2013-12-14. 原著喺2014-12-17歸檔. 喺2021-06-23搵到.
13. ↑  〈12月網上熱爆遊戲 ♣「CY大戰路姆西」♣ 齊來成為路姆西達人〉. 2013-12-15.
14. ↑  〈LUFSIG急改名「路福西」 瑞典宜家：抱歉〉. *AM730*. 2013-12-12. 原著喺2013-12-15歸檔. 喺2013-12-12搵到.

睼埋
--

* 連登豬
* 連登狗
* Pepe蛙
* 腦魔
* 蛇獴

連出去
---

|  |  |
| --- | --- |
|  | 維基同享有多媒體嘅嘢：**Lufsig** |

* LUFSIG 宜家家居香港網、宜家家居中國大陸網
肖鋼
**肖鋼**（簡化字：**肖钢**，1958年8月—）係中華人民共和國銀行家、中國共產黨第十七屆中央委員會候補委員、第十八屆中央委員。祖籍江西吉安，喺湖南長沙出世。

肖鋼1981年喺湖南財經學院（今下湖南大學）金融系畢業，跟住開始喺中國人民銀行做嘢。1989年5月至1996年10月歷任中國人民銀行政策研究室副主任、主任、中國外匯交易中心總經理、中國人民銀行計劃資金司司長等職務。 1996年10月至2003年3月做中國人民銀行行長助理同埋副行長，喺爾段期間先後兼任中國人民銀行計劃資金司司長、貨幣政策司司長、中國人民銀行廣東省分行行長同埋國家外匯管理局廣東省分局局長。2003年3月至2004年8月做中國銀行董事長、行長、黨委書記。 2004年8月至2013年3月做中國銀行董事長、黨委書記。 2003年5月至2013年3月兼任中銀香港 (控股)董事長。 2013年3月至2016年2月做中國證券監督管理委員會（中證監）主席、黨委書記。

睇埋
--

* 呂培儉（中文：吕培俭）（中國人民銀行第六任行長）
* 2015年中國股災（中文：2015年中国股灾）
* 熔斷機制（中文：熔断机制#中国）

出面網頁
----

* 了解证监会 > 领导班子 > 肖钢〉">〈中国证券监督管理委员会> 了解证监会 > 领导班子 > 肖钢〉.




|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
呢篇文講香港巴士公司。搵緊曾經叫「廣州冠忠巴士」嘅公司嘅話，請睇〈**廣州市第二巴士**〉。
冠忠巴士公司位於寶馬山嘅停車場
**冠忠巴士**集團有限公司（港交所：0306）係香港一間公共事業公司，1948年創辦，最初經營汽車清潔服務，其後喺1950年代開始提供學童褓姆車服務，並喺1960年代尾發展巴士客運服務，接載學童及僱員。到1980年代，冠忠巴士集團開始經營屋邨居民巴士業務。

現時冠忠巴士集團主要業務係喺中港經營專利巴士服務及非專利及其他巴士服務，以及新大嶼山巴士服務，目前係香港最大規模非專利巴士公司。現時公司兩名最大股東分別係創辦人黃冠忠家族以及新創建交通服務。公司總部設喺柴灣創富道8號，新巴柴灣車廠三及四樓。

公司喺百慕達註冊，主席係黃良柏。

主要附屬公司
------

冠忠巴士集團主要附屬公司有：

* 冠忠遊覽車有限公司
	+ 提供巴士、旅遊車租賃及旅遊相關服務
* 冠利服務有限公司
	+ 提供旅遊車租賃及旅遊相關服務
* 大嶼旅遊有限公司
	+ 提供旅遊車租賃及旅遊服務
* 新大嶼山巴士（1973）有限公司（持有 99.99% 股權）
	+ 提供巴士及旅遊相關服務
* 泰豐遊覽車有限公司
	+ 提供旅遊車租賃及旅遊相關服務
* Trade Travel (Hong Kong) Limited
	+ 提供轎車、小巴及旅遊車租賃服務
* 環島旅運有限公司
	+ 提供巴士、旅遊車租賃服務
* 環島大陸通
	+ 提供連接香港市區或香港國際機場前往中國廣東省嘅客運服務
	+ 專營經深飛服務（即來往深圳寶安國際機場及香港市區或香港國際機場嘅客運服務）

中國大陸合資公司
--------

冠忠亦有喺中國大陸多個城市有合資公司：

* 廣州市第二巴士有限公司（退咗股）
* 重慶冠忠公共交通集團有限公司（已撤銷）
* 上海冠忠巴士
* 大連冠忠公共交通有限公司（已撤銷）

出面網頁
----

|  |  |
| --- | --- |
|  | 維基同享有多媒體嘅嘢：**Kwoon Chung Bus Holdings** |

* 冠忠遊覽車有限公司
* 環島旅運有限公司
* 泰豐遊覽車有限公司
**5201314**（粵拼：ng5 ji6 ling4 jat1 saam1 jat1 sei3；漢語拼音：wǔ èr líng yī sān yī sì ）係一個唔同華人社群常見嘅代詞，喺華語嘅發音同「我愛你一生一世」非常接近，所以會被用嚟告白示愛，或者喺戀人之間嘅甜言蜜語都好常見。不過由於喺粵語發音有較大差異，呢個借代意思喺粵語圈並唔流行。

第啲意思
----

喺香港逃犯條例爭議期間，有人寫咗《願榮光歸香港》一曲，代表呢場運動，但隨著北京未經香港人同意，強行喺香港落實《香港國安法》，有好多抗爭口號都俾政府單方面咁話違反《香港國安法》，於是網上輿論就出現咗大量諧音抗議口號變種，其中喺《願榮光歸香港》一曲最後一句「我願榮光歸香港」，用「5201314」亦都啱音（喺粵語，兩組詞聲調相同），所以「5201314」亦喺一啲前景成為咗「我願榮光歸香港」嘅替代。

不過，亦有批評指，用諧音口號其實係對惡法嘅妥協，而國安法嘅執法尺度亦顯示，差人要亂拉人嘅話示威者嗌咩口號根本唔重要，用諧音避開被禁字眼係自我閹割。

參考
--

1. ↑  〈520告白日 美妝禮物示愛〉. 《on.cc東網》 (香港中文). 2021-05-17. 喺2021-06-26搵到.
2. ↑  自由時報電子報 (2020-08-05). 〈到「全糖市」談一場老派戀愛！台南七夕嘉年華登場 - 生活〉. 《自由時報電子報》 (中文). 喺2021-06-26搵到.
3. ↑  〈◤今天是网络情人节◢悄悄来到你身旁 520我爱你|中國報〉. 《中國報 China Press》 (美國英文). 2021-05-20. 喺2021-06-26搵到.
4. ↑  〈國安惡法逼出港人創意 《願榮光》變數字歌 - 大紀元〉. 《大紀元 www.epochtimes.com》 (繁體中文). 2020-07-04. 喺2021-06-26搵到.
5. ↑  〈撑港网友发起"5201314"活动 指代"我愿荣光归香港"〉. *Radio Free Asia* (英文). 喺2021-06-26搵到.
6. ↑  〈國安法下 用創意避險是抗爭還是妥協？ | Maralio | 立場新聞〉. 《立場新聞 Stand News》. 原著喺2021-06-24歸檔. 喺2021-06-26搵到.
《**職工頭圍用膳**》（英文：**We Are Family**（EPG用名） / **Starving Staff**（網站用名））係香港電視廣播有限公司製作嘅飲食節目，由張寶兒、余思霆同何泳芍主持，介紹香港同台灣兩地包伙食嘅員工餐。2022年2月18號至5月13號逢禮拜五22:00到22:30喺J2播出。第一至十二集都係介紹煮畀自己員工食嘅食肆，第十三集係介紹一間向其他辦公室供應福食嘅公司。

「職工頭圍用膳」本嚟係舊時香港酒樓用嘅術語，指員工第一輪放飯，1990年代之前，每當酒樓職工放飯都會開咪宣佈，不過自從2000年代之後就已經絕跡。

簡介
--

喺香港同台灣要搵好嘢食，一啲都唔難。但係，一餐充滿趣味或帶有人情味嘅員工餐，唔單止係公司老闆專登為一班員工而設嘅佳餚，更加係其他地方搵唔到嘅味道。無論大小企業，老闆同員工嘅關係唔一定係冷冰冰嘅，亦可以好似一家人咁親近！節目透過視覺同味覺，分享生活中嘅感動。主持張寶兒、余思霆、何泳芍分別走訪香港同台灣兩地員工用膳嘅「飯堂」，了解特色員工餐背後嘅故事，細味箇中嘅溫馨。

每集一覽
----

|  |  |  |  |  |
| --- | --- | --- | --- | --- |
| **集數** | **播映日子** | **主持** | **地方** | **主題** |
| 1 | 2月18號 | 張寶兒 |  香港 | 鮑魚專門店福食 |
| 2 | 2月25號 | 廚師與樓面一家親 |
| 3 | 3月4號 | 余思霆 | 臺灣 臺灣 | 年輕員工歡樂用餐 |
| 4 | 3月11號 | 員工化身試菜專員 |
| 5 | 3月18號 | 張寶兒 |  香港 | 行政總廚親製福食 |
| 6 | 3月25號 | 余思霆 | 臺灣 臺灣 | 「紐約」歡樂時光 |
| 7 | 4月1號 | 台灣在地港式員工餐 |
| 8 | 4月8號 | 富人情味的「劇院飯堂」 |
| 9 | 4月15號 | 張寶兒 |  香港 | 風雨不改開年飯 |
| 10 | 4月22號 | 余思霆 | 臺灣 臺灣 | 燒肉店頂級和牛員工餐 |
| 11 | 4月29號 | 居酒屋媽媽的味道 |
| 12 | 5月6號 | 何泳芍 |  香港 | 摩登中菜承傳「福食」文化 |
| 13 | 5月13號 | 半世紀貼地福食公司 |

睇埋
--

* 《職工頭圍用膳 東京篇》

出面網頁
----

* 職工頭圍用膳 - tvb.com
**陳柏衡**（英文：**Chan Pak Hang**，1992年11月21號—），係香港足球員，身高1.75米，職責左中場，而家效力香港超級聯賽球會佳聯元朗。

球員生涯
----

陳柏衡喺香港出世，喺2011年轉咗去香港甲組足球聯賽球會南華預備組，喺2010/11球季轉會期間得到提拔調去南華一隊，並且喺2011年10月22號對用年輕球員組成嘅港菁嘅聯賽時，喺職業生涯上第一次上陣，最後協助南華以5–0贏出。

喺2012年夏天，陳柏衡轉會去香港甲組足球聯賽球會太陽飛馬。不過佢喺2016年10月涉嫌打假波俾廉政公署拉咗，最後廉政公署喺2017年6月28號，落案起訴一共5個香港飛馬足球會前球員，控告佢哋涉嫌提供同收受一共6萬蚊嘅賄款，並且串謀詐騙以操控或者企圖操控由香港足球總會舉辦嘅3場預備組聯賽嘅賽果。2018年4月19號，陳柏衡喺無合理疑點之下被香港區域法院裁定罪名唔成立。

2018年夏天，陳柏衡得到新上任香港超級聯賽球會元朗足球會教練嘅郭嘉諾引薦加盟。

榮譽
--

香港飛馬
* 香港足總盃冠軍（2015–16季度）
* 香港菁英盃冠軍（2015–16季度）

香港代表隊
* 港澳埠際賽冠軍（2012、2013、2014年）

參考
--

1. ↑  南華採菁派5蛋 東方日報 2011年10月23日
2. ↑  飛馬5前球員涉收6萬賄款打假波　遭廉署起訴 on.cc東網 2017年06月28號
3. ↑  〈飛馬假波案 四球員脫罪 足球先生李威廉 早前認罪今判刑〉. 蘋果日報. 2018-04-20. 原著喺2018-04-20歸檔. 喺2018-04-20搵到.
4. ↑  【港超聯賽】郭嘉諾引薦陳柏衡到元朗 日乙隊前鋒將投奔大西北 UPower
5. ↑  陳柏衡加盟 元朗大軍成形 香港文滙報

出面網頁
----

|  |  |
| --- | --- |
|  | 維基同享有多媒體嘅嘢：**Chan Pak Hang** |

* 陳柏衡-香港足球總會
* 陳柏衡-體路Sports road
三國演義
**三國演義**（粵拼：saam1 gwok3 jin5 ji6）係明朝作家羅貫中寫嘅章回小說，叫《**三國志通俗演義**》，不過亦有人認為係施耐庵寫，宜家民間流行嘅係清朝毛崇崗120回編改本，叫**毛本**，係宜家大家所知嘅《三國演義》，羅貫中版係**嘉靖壬午本**，寫咗240回。演義係根據三國歷史事件人物而改寫，作者話明七實三虛，即係七分真，三分假。三國演義響東亞地方有好大影響，到而家都有人喺度討論緊，甚至唔少人以為內容同一部分虛構人物係真。

佢被視為中國四大名著之一。

文化影響
----

《三國演義》同三國時期故事傳說對東亞文化有好深影響。中國古代有關三國時代詩詞歌賦就多到數都數唔晒，用三國故事嘅評書、戲劇同埋其他口頭說書作品多不勝數。而且呢啲作品同《三國演義》互相借鑒，形成咗了獨特嘅文化。直到今時今日，三國故事劇集，漫畫，書籍，遊戲重係歷久不衰。《三國演義》響中國文化有好深痕蹟。唔少人都借三國故事，故事人物各刻劃，用響今日咁激列競爭。呢本書有人褒，有人貶，爭拗無時停。但係無論點都好，人對演義演譯已經根深蒂固，好難有乜改變。

響嗰啲同《三國演義》故事相關嘅地區族群裏面，三國文化烙印就更加明顯，好似諸葛姓氏，川陝地區等等。

中國自古有句話：「少不讀水滸，老不讀三國」，指後生仔唔應該讀《水滸傳》，唔係會好容易會成日想打交，思想上好勇鬥狠；而老人家就唔應該讀三國，因為裏面嘅人爾虞我詐，處心積慮、勾心鬥角，呢啲都係「知天命」嘅老人唔應該諗嘅，老人家應該安享晚年，而唔係算計人哋，對身心都無益。

《三國演義》都留低唔少成語，好似桃園結義、煮酒論英雄、三顧草廬、草船借箭、樂不思蜀、賠了夫人又折兵、過五關斬六將、割鬚棄袍、刮骨療毒等等。

另外，書中蜀國丞相諸葛亮所作嘅《出師表》同《後出師表》都成為千古佳話。

參攷書
---

* 《中國小說》：賽珍珠著，論述民間小說特點，更分析《三國演義》、《水滸傳》同《紅樓夢》三部小說。
* 《三國志》

參閱
--

* 三國
* 三國志

出面網頁
----

|  |  |
| --- | --- |
|  | 維基文庫有原文：
**三國演義** |

* 《三國演義》全文閱讀
* 《三國演義》簡體字化全文閱讀

| * 睇
* 傾
* 改
三國演義嘅虛構人物 |
| --- |
| 曹魏 |  黃奎 ‧ 孔秀 ‧ 韓福 ‧ 孟坦 ‧ 卞喜 ‧ 王植 ‧ 胡班 ‧ 秦琪 ‧ 淳于導 ‧ 夏侯恩 ‧ 晏明 ‧ 鍾縉 ‧ 鍾紳 ‧ 韓德 ‧ 秦慶童 ‧ 祖弼 ‧ 夏侯德 |
| 蜀漢 |  周倉 ‧ 關索 ‧ 苟安 ‧ 馬雲騄 |
| 東吳 | 
 吳國太 ‧ 賈華 ‧ 周善 
 |
| 南蠻 | 
 朵思 ‧ 木鹿 ‧ 兀突骨 ‧ 金環三結 ‧ 董荼那 ‧ 阿會喃 ‧ 忙牙長 ‧ 孟優 ‧ 孟節 ‧ 帶來洞主 ‧ 祝融夫人 ‧ 楊鋒 
 |
| 其他 | 
 趙岑 ‧ 普淨 ‧ 裴元紹 ‧ 鄂煥 ‧ 程遠志 ‧ 鄧茂 ‧ 岑璧 ‧ 杜遠 
 |
| 睇埋 | 
 三國演義 ‧ 三國演義嘅實存人物 ‧ 三國虛構人物 ‧ 羅貫中 
 |
**三十小時制**（粵拼：saam1 sap6 siu2 si4 zai3）
（日文：**30時間制**さんじゅうじかんせい(Sanshōshikansei)）係一種用上晝6點鐘嚟做開始點嘅時刻表示法。

呢種表示方法一般出現喺日本，廣播業、天文學、深夜營業等舖有時都會用。

喺日本廣播業嚟講，有啲電視機嘅時間顯示會用呢種形式。電台同電視台嘅節目表上面，例如深夜動畫嘅播出時間，經常會出現「25:00」、「26:00」呢啲表示方式。

天文學界都有用三十小時制嘅情況。例如，喺日本國立天文台工作嘅天文學家會採用三十小時制。日本國立天文台同埋喺美國夏威夷州嘅昴星團望遠鏡之間存在時差，用三十小時制可以避免交流錯誤。例如，21點至下一日嘅6點喺夏威夷進行觀測嘅話，喺時差有19個鐘嘅日本，就係下一日嘅16點至到再下一日嘅1點。如果用30小時制嘅話，夏威夷就會係21時至30時，而日本就會係下一日嘅16點至到下一日嘅25點。喺有日期變化嘅情況，用30小時制會輕鬆過用24小時制，所以有利於避免交流中出錯。

喺台灣，一啲跨日營業嘅地方，喺內部時間管理都會用類似嘅時制，好似台北捷運咁。

表示方法
----

喺6點到24點之間，同24小時制入面嘅6點到24點嘅表示方法係一致嘅。而到咗下一日零點子夜之後，保持之前嘅日期，而時間嘅小時部分會喺24以上繼續疊加。例如，「12月15日23:59」1分鐘之後就會係「12月15日 24:00」，再過一個鐘頭就係「12月15日 25:00」。然後，喺「12月15日 29:00」嘅一個鐘之後，就變成「12月16日 6:00」。跟住到24點之前又同24小時制嘅表示方法一致。

另外，喺表示結束時刻嘅時候，有時小時部分唔止係由6到29，重會出現「30:00」。比如喺前面嘅例子入面，唔寫「12月16日 6:00」，而寫做「12月15日 30:00」。類似嘅，喺日本鐵道時間表上面，雖然採用嘅係24小時制，但喺表示結束時刻嗰陣，半夜0時有時會寫做「24:00」。

以下係24小時制同30小時制嘅對比一覽。

| 24小時制 | 30小時制 | 上晝6時之後經過嘅時間 |
| --- | --- | --- |
| 12/15 06:00 | 12/15 06:00
12/14 30:00（＊） | 0個鐘 |
| 12/15 09:00 | 12/15 09:00 | 3個鐘 |
| 12/15 12:00 | 12/15 12:00 | 6個鐘 |
| 12/15 15:00 | 12/15 15:00 | 9個鐘 |
| 12/15 18:00 | 12/15 18:00 | 12個鐘 |
| 12/15 21:00 | 12/15 21:00 | 15個鐘 |
| 12/15 22:00 | 12/15 22:00 | 16個鐘 |
| 12/15 23:00 | 12/15 23:00 | 17個鐘 |
| 12/16 00:00 | 12/15 24:00 | 18個鐘 |
| 12/16 01:00 | 12/15 25:00 | 19個鐘 |
| 12/16 02:00 | 12/15 26:00 | 20個鐘 |
| 12/16 03:00 | 12/15 27:00 | 21個鐘 |
| 12/16 04:00 | 12/15 28:00 | 22個鐘 |
| 12/16 05:00 | 12/15 29:00 | 23個鐘 |
| 12/16 05:59 | 12/15 29:59 | 23個鐘零59分 |

＊：喺表示結束時刻時使用

變種
--

有時會唔係用上晝6點鐘嚟做開始點，而係用上晝4點鐘嚟做開始點嘅28小時制，或者用中午12點鐘嚟做開始點嘅36小時制，諗法同30小時制都係一樣。亦有啲唔會清楚咁講出用咩時間嚟做開始點，而喺隨意咁用24點、25點嚟表示。
|  |  |
| --- | --- |
|  | **爾道用咗婆羅米系文字**。如果您嘅系統無相關嘅支援，可能會出現問號、方塊、錯位嘅母音符號，或者顯示唔到合體字。 |

座標: 23°07′27″N 113°16′14″E﻿ / ﻿23.1242°N 113.2705°E﻿ / 23.1242; 113.2705

無着庵
**無着庵**（粵拼：mou4 zoek6 ngam1/am1，尼瓦爾文：**अँगपमअं**）係廣東廣州一間師姑庵，位置喺越秀區德政中路麗水坊50號。呢間庵最早喺1667年起。

名
-

以前又嗌**無着地**（mou4 zoek6 dei6）。「無着」呢個名係由來機禪師改嘅，分別有「清淨無貪著」同「天親法侶」噉解。

史
-

大清康熙六年（1667年），天然和尚個妹來機禪師喺大東門附近嘅麗水坊買咗笪地，起咗呢間庵堂。到道光年嗰時，試過發展到有八房子孫廟。好長一段時間，呢間庵係省城出名嘅尼眾道場。

中華民國時期，政府因要收軍餉而拍賣過呢間嘢。

1986年，政府將間庵交返畀佛教界。廣州市佛教協會請咗寬敬老法師同12位師姑由揚州到廣州主持寺廟，陸續完成重建，重光佛門。

建築
--

而家呢間庵佔地面積有3千m²，建築面積5千幾m²。

參考
--

1. 1 2  〈无着庵〉. *gzfjzx.com* (中國中文). 原著喺2019-07-15歸檔. 喺2018-05-04搵到.
2. 1 2 3 4  何方耀 (2003). 〈闹市中的女众清修地－－无着庵〉. *www.baohuasi.org*. 原著喺2020-09-08歸檔. 喺2018-05-04搵到. `{{cite web}}`: Unknown parameter `|month=` ignored (help)

出面網頁
----

|  |  |
| --- | --- |
|  | 維基同享有多媒體嘅嘢：**MouZoekNgam** |

* 广州无着庵 佛教天地
**熊良錫**（英文：Samuel Hung Leung Shek，1953年8月5號—），係香港馬評人。

熊良錫曾經係播音員同電視藝人，先後做過香港電台、無綫電視、麗的電視同亞洲電視。熊良錫喺粵華中學畢業，佢喺1971年加入香港電台做播音員，做《米高馮的故事》廣播劇嘅主角，亦有份做香港電台電視部劇集《獅子山下》。

佢老竇都係馬評人，亦係已故馬評家董驃嘅外甥，本嚟要叫董驃做姑丈，但因為做嘢嘅關係先叫佢做「阿叔」。當年佢係全港最高人工嘅馬評家之一，80年代初幫馬經以月薪五萬蚊替騎師日報寫專欄。曾經喺菲律賓住過一段長時間，後嚟先返香港同姑丈董驃再次合作評馬。

由於董驃、熊良錫、郭軍城呢個馬評鐵三角大受歡迎，佢哋有時會喺港產片客串角色，都深受歡迎。

喺1997年，董驃同香港賽馬會不和，走咗去澳門做練馬師，熊良錫亦都跟住去，並做咗董驃嘅私人助理。直至到2000年，董驃轉做澳門賽馬會嘅評述員之後，熊良錫再次同董驃同埋卡洛斯組成「講馬鐵三角」，主持澳門賽馬節目，直到2003年董驃突然宣佈唔做之後先至解散。

熊良錫曾經喺澳門賽馬會做賽事評述員，有傳佢喺2018年10月1號正式退休，終止佢自己嘅演出同主持生涯，但後嚟証實係假消息。

參考
--

1. ↑  1971年8月6日（星期五），香港《華僑日報》，第六張；第二頁：米高馮的故事 熊良錫任主角
2. ↑  亞視百人:熊良錫專訪
3. ↑  〈2006年2月23日 文匯報〉. 原著喺2018年12月9日歸檔. 喺2019年1月12日搵到.
4. ↑  2010年8月24日東方日報
5. ↑  澳門賽馬會-賽事資訊-傳播資訊

出面網頁
----

* 熊良錫-HKMDB
漢波德企鵝
 *Spheniscus humboldti*
**漢波德企鵝**（學名：*Spheniscus humboldti*），又叫做**洪氏環企鵝**，係喺南美洲生活嘅一種企鵝，主要喺秘魯同埋智利沿岸繁殖。漢波德企鵝呢個名，係來自第一個將佢介紹畀西方學界認識嘅德國自然科學家亞歷山大·馮·洪堡。

漢波德企鵝係中型企鵝，成鳥大概65-70厘米高。佢哋個頭係黑色，重有一條白色寬帶由眼後面穿過耳仔一直延伸到下頜附近；有啲背脊重有白色嘅斑點添。

漢波德企鵝係易危物種，主要係由於人捉嗮啲魚，導致唔夠嘢食，族群數量先會下降。依家大概剩番 3,300 到 12,000 隻左右。

趣聞
--

漢波德企鵝曾經喺北半球被人發現；2002年嘅夏天，阿拉斯加嘅漁民喺阿拉斯加東南沿岸捉到一隻漢波德企鵝，距離佢原本生活嘅地方至少有 11,000 公里遠。由於阿拉斯加冇一間動物園養漢波德企鵝，生物學家覺得企鵝可能原來係智利或者秘魯漁民嘅寵物，喺嗰隻漁船喺阿拉斯加捉魚嗰時走咗。

2012年3月3號傍晚，一隻一歲大嘅漢波德企鵝「337」喺東京葛西臨海水族園走佬，嗰隻企鵝喺無人注意嘅情況底下擒上室外展示設施嘅假山，穿過雙重圍欄中間條隙走佬。逃亡嗰時好多次被啲民眾目擊喺東京灣出沒，但係館方多次嘅圍捕行動都失敗。喺逃亡82日之後，終於喺2012年5月24號被人捉到。

註
-

1. ↑  Jeanna Bryner (2007). "*Penguin Found in Alaskan Waters May Have Stowed Away Aboard Ship*". News Network FOX News Network. (Web link) 互聯網檔案館嘅歸檔，歸檔日期2015年2月4號，..
2. ↑  'Escape' into the Tokyo Bay, CNN, May 17, 2012[失效連結]
**邊界掃描描述語言**（**Boundary scan description language**, **BSDL**）係畀JTAG進行邊界掃描測試用嘅硬件描述語言。IEEE標準1149.1入便經已有唨佢，同時BSDL文件都日漸得到啲用喺邊界掃描應用嘅JTAG工具同埋啲測試用例生成器嘅良好支持。

概覽
--

BSDL舊時係VHDL嘅一個子集。但係由IEEE 1149.1-2013起，佢就唔係VHDL嘅「適當」子集嘹，而著認為係基於VHDL嘅遞個語言。佢係喺IEEE標準1149.1個附錄B中著正式定義嘅。每個BSDL文件都描述唨一種IC版本，並且擁有好多可以用喺特定裸片嘅封裝引腳圖。項工好必要，因為譬如兩個唔同嘅BGA封裝會有唔同嘅焊珠；即使個珠嘅名稱相同，都可能捱連到另一個包嘅唔同信號，有時唔同修訂版之間嘅連接都會變化。

包裝上會定義澌每個數字信號（引腳或焊珠），就似啲IEEE 1149.1、IEEE 1149.6、IEEE 1149.8.1、IEEE 1532同埋IEEE 1149.4嘅相容IC中用到嘅寄存器跟操作碼一樣。

份BSDL描述文件一般包含實體描述、通用參數、邏輯端口說明、使用聲明、引腳映射、掃描端口識別、指令寄存器說明、寄存器訪問說明、邊界寄存器說明咁多嘢，涉及一個指令寄存器、至少一個1位旁路寄存器、一個邊界掃描寄存器，有時仲有一個可選嘅32位裝置id寄存器。除指令寄存器之外嘅其他寄存器叫做測試數據寄存器（TDR）。隻邊界掃描寄存器（BSR）係唯一嘅，因為佢都係同樣映射到設備I/O嘅寄存器。好多對BSDL嘅定義係一組單一長字符串常量。

值得注意嘅係邊界掃描中冇涉及到嘅寄存器通常係冇定義嘅，而未公開定義嘅指令就著包含喺INSTRUCTION\_PRIVATE嘅部分入邊。對於構建基於1149.1嘅仿真器或者調試器，BSDL入便對微處理器寄存器嘅描述就通常冇包埋足夠嘅信息。

應用
--

BSDL喺市面上好多IEEE 1149.1為基礎嘅工具、啲又可以應用ATPG或者ATE嘅、入邊作為輸入格式使用。進行測試嗰陣，需要從半導體供應商獲得對應嘅BSDL描述文件。

連出去
---

* Free BSDL Compiler - Validates Grammar, Semantics and Syntax according to IEEE standard rules
* Free public library of BSDL files for many devices
* BSDL Tutorial
* BSDL Files

考
-

1. ↑  "BSDL Tutorial". Corelis Education.
2. ↑  "IEEE 1149.1-2013 - IEEE Standard for Test Access Port and Boundary-Scan Architecture". *standards.ieee.org*. 喺2019-02-25搵到.
|  |
| --- |
| **數學嘅數** |
| **基本** |
| {\displaystyle \mathbb {N} \subset \mathbb {Z} \subset \mathbb {Q} \subset \mathbb {R} \subset \mathbb {C} }

|  |  |
| --- | --- |
| 自然數 {\displaystyle \mathbb {N} } 
整數 {\displaystyle \mathbb {Z} } 
二進分數 
有限小數 
循環小數 
有理數 {\displaystyle \mathbb {Q} } 
高斯整數 {\displaystyle \mathbb {Z} [i]} 
代數數 {\displaystyle \mathbb {A} }
實數 {\displaystyle \mathbb {R} } 
複數 {\displaystyle \mathbb {C} }  | 負數 
分數 
單位分數 
無限小數 
規矩數 
無理數 
超越數 
二次無理數 
虛數 
艾森斯坦整數 {\displaystyle \mathbb {Z} [\omega ]}
  |

 |
| **延伸** |
| 

|  |  |
| --- | --- |
| 雙複數 
四元數 {\displaystyle \mathbb {H} } 
共四元數 
八元數 {\displaystyle \mathbb {O} }
超數 
上超實數 
超現實數  | 超複數 
十六元數 {\displaystyle \mathbb {S} } 
複四元數 
Tessarine 
大實數 
超實數 {\displaystyle {}^{\star }\mathbb {R} }
  |

 |
| **其他** |
| 

|  |  |
| --- | --- |
| 對偶數 
雙曲複數 
序數 
質數 
同餘 
可計算數 
艾禮富數  | 公稱值 
超限數 
基數 
P進數 
規矩數 
整數序列 
數學常數 
  |

圓周率 π = 3.141592653…
自然對數嘅底 *e* = 2.718281828…
虛數單位 *i* = {\displaystyle +{\sqrt {-1}}}
無窮大量 ∞ |

**無理數**（英文：irrational numbers，符號 {\displaystyle \operatorname {I} }、{\displaystyle \mathbb {Q} '}或者{\displaystyle \mathbb {R} \setminus \mathbb {Q} }），即係唔係有理數嘅實數，唔能夠寫成兩個整數嘅比。若果將佢寫成小數形式，小數點之後嘅數字就會有無限咁多個，而且唔會循環。常見嘅無理數有大部分嘅平方根、{\displaystyle \pi }同{\displaystyle e}（其中後兩者同時係超越數）等。無理數嘅另一個特徵係無限長嘅連分數表達式。

傳說中，無理數最早係由畢達哥拉斯學派弟子希伯斯發現。佢用幾何方法證明{\displaystyle {\sqrt {2}}}無辦法用整數以及分數嚟表示。而畢達哥拉斯深信任意數都可以用整數同分數嚟表示，唔相信無理數嘅存在。但係佢始終證明唔到{\displaystyle {\sqrt {2}}}唔係無理數，後來希伯斯將無理數透露畀外人知道，佢本人因為呢次知識外泄觸犯學派章程而俾人處死，罪名等同於「瀆神」。

例子
--

* 開方：{\displaystyle {\sqrt {3}}=1.73205080\cdots }
* 對數：{\displaystyle \log(3)=0.47712125\cdots }
* 圓周率：{\displaystyle \pi =3.141592653\cdots }

證明
--

* 證明 {\displaystyle {\sqrt {2}}} 係無理數：先假設佢係有理數，就可以寫做最簡分數

{\displaystyle {\sqrt {2}}={P \over Q}}
{\displaystyle 2={P^{2} \over Q^{2}}}
由於 {\displaystyle P,Q} 互質，所以 {\displaystyle P^{2},Q^{2}} 都係互質。因為 {\displaystyle 2} 係整數，所以 {\displaystyle Q^{2}=1}
得到 {\displaystyle 2=P^{2}} 而 {\displaystyle P} 要係整數，但冇整數嘅平方係 {\displaystyle 2}，所以矛盾，即係假設唔成立，所以 {\displaystyle {\sqrt {2}}} 係無理數。

唔知係咪無理數嘅數
---------

對於非零整數 {\displaystyle m} 及 {\displaystyle n}，唔知 {\displaystyle m\pi +ne} 係唔係無理數。

我哋亦都唔知道 {\displaystyle 2^{e}}, {\displaystyle \pi ^{e}}, {\displaystyle \pi ^{\sqrt {2}}} 或者 歐拉-馬歇羅尼常數 γ 係咪無理數。

無理數集嘅特性
-------

無理數集係不可數集（因有理數集係可數而實數集係不可數嘅）。無理數集係一個唔完備嘅拓撲空間，佢係同所有正數數列嘅集拓撲同構嘅，當中嘅同構映射係無理數嘅連分數開展。因而Baire category theorem可以應用喺無數間嘅拓撲空間上。